sagorsarker/bangla-wikipedia huggingface dataset:
বরুড়া পৌরসভা

বরুড়া পৌরসভা বাংলাদেশের কুমিল্লা জেলার অন্তর্গত একটি পৌরসভা।
২৪.১৩ বর্গ কিলোমিটার।
প্রায় ৫০ হাজার।
বরুড়া উপজেলার মধ্যাংশে বরুড়া পৌরসভার অবস্থান। এ পৌরসভার উত্তরে খোশবাস দক্ষিণ ইউনিয়ন, উত্তর-পূর্বে আগানগর ইউনিয়ন, পূর্বে ভবানীপুর ইউনিয়ন ও শিলমুড়ী উত্তর ইউনিয়ন, দক্ষিণ-পূর্বে গালিমপুর ইউনিয়ন, দক্ষিণে শাকপুর ইউনিয়ন এবং পশ্চিমে ঝলম ইউনিয়ন অবস্থিত।
বরুড়া উপজেলার ৭নং দেওড়া উত্তর ইউনিয়ন এর সম্পূর্ণ অংশ এবং ০৪নং দক্ষিণ খোসবাশ ইউনিয়নের (কাসেড্ডা,কসামী,নিশ্চিন্তপুর)গ্রাম নিয়ে বরুড়া পৌরসভা গঠন করা হয়।
বরুড়া পৌরসভা ১৯৯৫ সালে প্রতিষ্ঠার পর ৩১/০৫/২০১১ সালে "খ" শ্রেনীতে উন্নীত হয়,তারপর ৪/০১/২০২২ সালে বরুড়া পৌরসভা "ক" শ্রেনিতে উন্নীত হয়।
বর্তমানে পৌরসভাটি ১ম শ্রেনির পৌরসভা।
বরুড়া পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম বরুড়া থানার আওতাধীন। এটি জাতীয় সংসদের ২৫৬নং নির্বাচনী এলাকা কুমিল্লা-৮ এর অংশ।
অনেক ভালো
মাধ্যমিক বিদ্যালয় ৫টি,প্রাথমিক ২২ টি।
বরুড়া পৌরসভার ১ জন মেয়র, ৯ জন সাধারণ কাউন্সিলর, ৩ জন সংরক্ষিত মহিলা কাউন্সিলর রয়েছে।
তাদের তালিকাঃ 
পৌরপিতা মোঃ বক্তার হোসেন বখতিয়ার।
কাউন্সিলরঃ
১ নং ওয়ার্ড কাউন্সিলর বিল্লাল হোসেন, ২ নং ওয়ার্ড কাউন্সিলর আলমগীর হোসেন, ৩নং ওয়ার্ড কাউন্সিলর মোঃ শাহাজাহান, ৪নং ওয়ার্ড কাউন্সিলর মাহফুজুর রহমান, ৫নং ওয়ার্ড কাউন্সিলর আবুল কাশেম, ৬নং ওয়ার্ড কাউন্সিলর মোঃ মিজানুর রহমান চৌধুরী,কাসেড্ডাও শুশুন্ডা গ্রাম নিয়ে ৭নং ওয়ার্ড কাউন্সিলর বেলাল হোসেন(বিল্লাল), ৮নং ওয়ার্ড জামাল হোসেন, ৯ নং ওয়ার্ড শাহিনুর হোসেন শাহিন।
সংরক্ষিত মহিলা কাউন্সিলর
১,২,৩ নং ওয়ার্ড কাউন্সিলর শাহানারা বেগম,৪,৫,৬ নং ওয়ার্ড কাউন্সিলর মিনুয়ারা বেগম মিনু ৭,৮,৯ নং ওয়ার্ড কাউন্সিলর বিলকিস বেগম।
বরুড়া পৌরসভার কর্মকর্তাবৃন্দ
পদবীঃ প্রধান নির্বাহী কর্মকর্তা,তছলিমুনেছা আক্তার। 
সচিবঃ মহসিনুর রহমান খান
প্রধান প্রকৌশলীঃ মোঃ আবুল আনছার
সহকারী প্রকৌশলীঃ আলমগীর হোসেন 
হিসাবরক্ষণ কর্মকর্তাঃ মোঃ মিজানুর রহমান 
টিকাদান সুপারভাইজারঃ ফাতেমা আক্তার।
দেওড়া উত্তর ইউনিয়ন

দেওড়া উত্তর বাংলাদেশের কুমিল্লা জেলার অন্তর্গত বরুড়া উপজেলার একটি বিলুপ্ত ইউনিয়ন।
দেওড়া উত্তর ইউনিয়ন ছিল বরুড়া উপজেলার আওতাধীন ৭নং ইউনিয়ন পরিষদ। দেওড়া উত্তর ইউনিয়নের সম্পূর্ণ অংশ নিয়ে বরুড়া পৌরসভা গঠিত হলে ইউনিয়ন পরিষদ কার্যক্রম বিলুপ্ত হয়ে যায়।
প্রথম প্রবর সেন

প্রথম প্রবর সেন () যিনি বিন্ধ্যশক্তির পর বাকাটক রাজবংশের রাজা হন। তিনি একজন শক্তিশালী রাজা ছিলেন এবং 'সম্রাট' উপাধি গ্রহণ করেছিলেন। প্রথম প্রভারসেন, খ্রিস্টীয় চতুর্থ শতাব্দীর প্রথম দিকে শাসন করেছিলেন। 
অজন্তার ষোল নম্বর গুহার শিলালিপিতে তাকে দ্বিজ বা ব্রাহ্মণ হিসেবে উল্লেখ করা হয়েছে। এই লিপি থেকে জানা যায় যে, তার বিশাল অশ্বারোহী বাহিনী ছিল এবং তাকে প্রচণ্ড লড়াই করে ক্ষমতা লাভ করতে হয়েছিল। যদিও পুরাণে তাকে বিদিশার শাসক হিসেবে বর্ণনা করা হয়েছে, তবে ঐতিহাসিকরা তা সত্য বলতে মানেননি। বিন্ধ্যশক্তির পরে তার পুত্র প্রথম প্রবর সেন সিংহাসনলাভ করেন এবং দক্ষিণ ও উত্তর ভারত ধিকার করে তিনি সম্রাট উপাধি গ্রহণ করেন। তিনি নর্মদা নদী পেরিয়ে সিসুক নামক এক রাজার শাসনাধীন পুরিক রাজ্য অধিকার করেন। মনে করা হয়, তিনি দক্ষিণ কোশল, কলিঙ্গ ও অন্ধ্রের বিস্তীর্ণ অঞ্চল নিজ অধিকারে আনেন। প্রথম প্রবর সেন ব্রাহ্মণ্য ধর্মানুলম্বী ছিলেন, যিনি অগ্নিষ্টোম, অপ্তোর্যম, উখথ্য, শোদাসিন, অতিরাত্র, বাজপেয়, বৃহস্পতিসব, সদ্যস্ক্র ও চার বার অশ্বমেধ যজ্ঞ সম্পাদন করেন। তার পুত্র গৌতমীপুত্রের সঙ্গে রাজা ভবনাগের কন্যার বিবাহ হয়, কিন্তু প্রথম প্রবরসেনের মৃত্যুর পূর্বেই গৌতমীপুত্রের মৃত্যু হলে, গৌতমীপুত্রের পুত্র প্রথম রুদ্রসেন পরবর্তী সম্রাট হন, যিনি নন্দীবর্ধনকে রাজধানী করে রাজত্ব করেন। প্রথম প্রবর সেনের অপর পুত্র সর্ব সেন বৎসগুল্ম নামক স্থানে রাজধানী স্থাপন করে পৃথক ভাবে রাজ্য শাসন করেন।
আগানগর ইউনিয়ন, বরুড়া

আগানগর বাংলাদেশের কুমিল্লা জেলার অন্তর্গত বরুড়া উপজেলার একটি ইউনিয়ন।
প্রায় ২১,৭৫০ জন।
আগানগর ইউনিয়ন পূর্বে ভবানীপুর উত্তর ইউনিয়ন নামে পরিচিত ছিল।
বরুড়া উপজেলার উত্তর-পূর্বাংশে আগানগর ইউনিয়নের অবস্থান। এ ইউনিয়নের পশ্চিমে খোশবাস উত্তর ইউনিয়ন ও খোশবাস দক্ষিণ ইউনিয়ন, দক্ষিণ-পশ্চিমে বরুড়া পৌরসভা, দক্ষিণে ভবানীপুর ইউনিয়ন এবং পূর্বে ও উত্তরে কুমিল্লা আদর্শ সদর উপজেলার কালিরবাজার ইউনিয়ন অবস্থিত।
আগানগর ইউনিয়ন বরুড়া উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম বরুড়া থানার আওতাধীন। এটি জাতীয় সংসদের ২৫৬নং নির্বাচনী এলাকা কুমিল্লা-৮ এর অংশ।
প্রাথমিক বিদ্যালয় ৩ টি। হাই স্কুল ১ টি। মাদ্রাসা ১টি। কলেজ ১টি।
স্কুল- আগানগর আবুল বশির কারিগরি উচ্চ বিদ্যালয়।
মাদ্রাসা- আগানগর ইসলামীয়া দাখিল মাদ্রাসা।
কলেজ- আগানগর বিশ্ববিদ্যালয় কলেজ।
১ নং আগানগর ইউনিয়ন পরিষদ এর চেয়ারম্যান জনাব মোহাম্মদ মাজহারুল ইসলাম মিঠু
ইন এবং ইয়াং

চীনা দর্শনে ইন এবং ইয়াং ( "yīnyáng", "অন্ধকার-ঊজ্বল", "ঋণাত্মক-ধনাত্মক") এই কথা বোঝায় যে দেখতে বিপরীত শক্তিসমূহ আসলে একটি অন্যটির পরিপূরক, সম্বন্ধিত এবং পরস্পর পরস্পরের ওপর নির্ভরশীল হতে পারে। চীনা সৃষ্টিতত্ত্বে ব্রহ্মাণ্ড নিজেকে পদার্থগত শক্তির প্রাথমিক বিশৃঙ্খলতা থেকে সৃষ্টি করে, ইন এবং ইয়াংয়ের চক্রে ও বস্তু এবং জীবের সৃষ্টি হয়। ইন গ্রাহক এবং ইয়াং কর্তা সূত্র। এটি সকল প্রকারের পরিবর্তন এবং পার্থক্য, যেমন বার্ষিক চক্র (শীত ও গরম), পাথার (উত্তরমুখী ছায়া এবং দক্ষিণমুখী ঊজ্বলতা), যৌন সম্বন্ধ গঠন (নারী ও পুরুষ), নারী ও পুরুষ উভয়ের চরিত্র রূপে সৃষ্টি এবং সামাজিক-রাজনৈতিক ইতিহাস (শৃঙ্খলতা এবং বিশৃঙ্খলতা)য় বিদ্যমান
চীনা সৃষ্টিতত্ত্ব-এ অনেক ধরনের গতি দেখা যায়। ইন এবং ইয়াং সম্বন্ধীয় সৃষ্টিতত্ত্বে ব্রহ্মাণ্ডের নিজেকে সৃষ্টি করা পদার্থগত শক্তিকে 'চি' বলেও অভিহিত করা হয়। এই সৃষ্টিতত্ত্বে ধারণা করা হয় যে চি'র সংগঠন অনেক বস্তুর নির্মাণ করেছে। তারই মধ্যে মানব অন্যতম। অনেক প্রাকৃতিক দ্বৈত যেমন আলো এবং অন্ধকার, অগ্নি এবং জল, বেশি হয়ে যাওয়া এবং ছোট হয়ে যাওয়া, ইন এবং ইয়াংয়ের ধারণাতে চিহ্ন রূপে প্রকাশিত দ্বৈতেরই প্রাকৃতিক রূপ। শাস্ত্রীয় চীনা দর্শন এবং বিজ্ঞানের কয়েকটি শাখায় এই দ্বৈতের ধারণা প্রতিস্ফূট হয়। তদুপরি এটি পরম্পরাগত চীনা চিকিৎসারো মূল নীতি। এটি বাকুবাঝাং, টাইচি এবং চি কঙের মতো চীনা সমরকলা এবং ব্যায়ামে প্রভাব বিস্তার করেছে। এই ধারণা ই চিঙের পৃষ্ঠাতেও দৃশ্যমান।
দ্বৈতর ধারণা বিভিন্ন স্থানে দেখা যায়- যেমন অভ্যাসের মধ্যে। এই পটভূমিতে পরে ইন এবং ইয়াংকে 'এক'-এর অংশরূপে বোঝা যায় যা 'টাঅ<nowiki>"</nowiki>তে প্রকাশিত। "দ্বৈতবাদী-একবাদ" বা "দ্বন্দ্ববাদী-একবাদ" সংজ্ঞা এই ফলপূর্ণ বিরোধাভাসকে বোঝাতে চেষ্টা করে। ইন এবং ইয়াংকে বিরোধী নয়, পরিপূরক শক্তি হিসাবে বোঝানো যায়, যার দ্বারা অংশের যোগে বড় পূর্ণের সৃষ্টি হয়। এই দর্শনানুযায়ী, ইন এবং ইয়াং সবকিছুতে বিদ্যমান, যেমন আলো ছাড়া ছায়া থাকা অসম্ভব। দুটির কোনো একটি অধিক ফলপ্রসূ রূপে দেখা দেয়, পরে এটি পর্যবেক্ষণের শর্তের ওপরে নির্ভরশীল। ইন ও ইয়াং চিহ্ন দুই বিপরীত শক্তির মাঝের ভারসাম্যকেই দর্শাই, দুই অংশই একটি অন্যটিতে বিদ্যমান — দুই দুইয়ের পরিপূরক।
টাওবাদী অধিবিদ্যাতে ভাল এবং মন্দের মধ্যবর্তী পার্থক্য, এবং অন্যান্য নৈতিক দ্বৈত দৃষ্টিভংগীর ওপরে নির্ভরশীল, বাস্তবে নয়। তেমনি ইন এবং ইয়াংয়ের দ্বৈত এক অবিভাজ্য পূর্ণতা। অন্যদিকে কনফুসিয়ান নীতিশাস্ত্রে, বিশেষকরে ডং ঝংশ্বৌর দর্শনে, এতে এক বিশেষ নৈতিক দিক যোগ করা হয়।
রাজারবাগ

<mapframe latitude="23.740666" longitude="90.416261" zoom="15" width="300" height="250" align="right" />রাজারবাগ বাংলাদেশের রাজধানী ঢাকার শাহজাহানপুর থানার অন্তর্গত একটি এলাকা। একটি পুলিশ লাইন রয়েছে এখানে। এলাকাটি ঢাকা দক্ষিণ সিটি কর্পোরেশনের অন্তর্ভুক্ত। এর সংলগ্ন অঞ্চলগুলি শান্তিনগর, মতিঝিল, মালিবাগ ইত্যাদি।
১৯৭১ সালের ২৫ মার্চ রাতে পাকিস্তানি সেনাবাহিনী ‘অপারেশন সার্চলাইট’-এর নামে ঢাকায় প্রথম গণহত্যা শুরু করে৷ আর রাজারবাগ পুলিশ লাইনে ওই রাতেই প্রথম প্রতিরোধ শুরু হয়৷
সবুজবাগ থানা

<nowiki> </nowiki>সবুজবাগ থানা বাংলাদেশের ঢাকা বিভাগের আওতাভুক্ত ঢাকা জেলার একটি প্রশাসনিক এলাকা বা থানা। এটি ঢাকার অত্যন্ত জনবহুল অঞ্চল।
সবুজবাগ থানার অবস্থান হচ্ছে । মোট আয়তন ১৮.১৮ বর্গ কিলোমিটার। ৬৫৫১৭ টি পরিবারের বসবাস।
১৯৯১ সালের আদম শুমারি অনুসারে সবুজবাগ থানার জনসংখ্যা ছিল ৬৫৫১৭ টি পরিবারে ২০১২,৭৩ জন। যার মধ্যে সবার বয়স ১৮ এবং তারও বেশি। স্বাক্ষরতার হার ৬০%। পুরুষ ৫৪.৪৪%, এবং মহিলা ৪৫.৫৬%। 
সবুজবাগে স্কুল ও কলেজ
আকিকা

আকিকাহ (): আকিকা নবজাতক শিশুর জন্ম উপলক্ষে প্রাণী কুরবানীর একটি ইসলামী প্রথা। এটি মুসলমানরা ব্যাপকভাবে পালন করে এবং নবজাতকের জন্য একটি ছাগল বা ভেড়া জবাই করা এবং গরীবদের মধ্যে মাংস বিতরণ করা "সুন্নত" হিসাবে বিবেচিত হয়। মুসলমানগণ সন্তানের মঙ্গলের জন্য পরিবার ও বন্ধুদের জন্য একটি ভোজের আয়োজন করে। আকিকা হলো "সুন্নাত আল মু'আক্কাদাহ" (নিশ্চিত সুন্নত)। যদি সন্তানের অভিভাবক সন্তানের জন্য একটি ভেড়া জবাই করতে সক্ষম হন তবে তাদের এটি করা উচিত। মুহাম্মদ (সঃ) বলেন: "একটি শিশুর জন্যে আকিকা দিতে হবে, সপ্তম দিনে তার জন্য কোরবানি দেওয়া হয়, মাথা কামানো হয় এবং একটি নাম দেওয়া হয়"। সপ্তম দিনে যদি কেউ জবাই করতে না পারে তবে চৌদ্দ দিনের দিন কেউ আকিকা করতে পারবে বা একবিংশ দিনে, যদি কেউ এটি করতে সক্ষম না হয় তবে কোনও ব্যক্তি সন্তানের যৌবনের আগে যে কোনও সময় আকিকা করতে পারে। আক্বিকাহ সুন্নত ও মুস্তাহাব ; এটি মোটেও ওয়াজিব নয়, সুতরাং কোন পাপ নেই যে ব্যক্তি এটি করে, বা যে এটি বিলম্ব করে এবং মুস্তাহাবের সময়ে তা না করে তার উপর, যদিও সে তার ফজিলত ও পুরস্কারের হাতছাড়া করে (কেউ এটিকে স্থগিত রাখতে পারেন) যতক্ষণ না তিনি তা করতে সক্ষম হন। মুহাম্মদ সল্লাল্লাহু আলাইহি ওয়াসাল্লাম এর এক নাতির পুত্র এবং সে যুগের বিশিষ্ট আলেম জাফর আল-সাদিক দাবি করেছিলেন যে আদর্শভাবে চুল কামানো , আকিকার জন্য জবাই করা এবং সন্তানের নামকরণ করা উচিত এক ঘণ্টার মধ্যে। 
আকিকা হল এক ধরনের "সদকা" এবং এটি করা নবীর "সুন্নাহ" । জাফর আল-সাদিকের অন্য একটি হাদীস অনুসারে, প্রত্যেক জন্মগ্রহণকারী নবজাতকের জন্য আকীকা বাধ্যতা; যদি তারা সন্তানের জন্য আক্বিকাহ না করে তবে তা মৃত্যু বা এ ধরনের বিপর্যয়ের মুখোমুখি হবে। পিতা-মাতার পক্ষে আকিকার মাংস খাওয়া সুন্নত ।
আবু তালিব তার জন্মের সপ্তম দিনে মুহাম্মদ সল্লাল্লাহু আলাইহি ওয়াসাল্লাম এর জন্য আকীকাহ করেছিলেন এবং তার পরিবারের সদস্যদের এই অনুষ্ঠানের জন্য আমন্ত্রণ জানিয়েছিলেন, তারা জিজ্ঞাসা করেছিল "এটি কি?" যার জবাবে তিনি বলেন "আহমদের পক্ষে আকীকাহ"। তিনি মোহাম্মদ (সঃ) নাম "আহমদ" রাখেন ।"
মুহাম্মাদ (সঃ) হাসান ইবনে আলী এবং তার নাতি হুসেন ইবনে আলী উভয়ের জন্য যথাক্রমে দুইটি করে ভেড়া জবাই দিয়ে তাদের জন্মের সপ্তম দিনে আকিকা করেছিলেন; তাদের প্রসবের ক্ষেত্রে সহায়তাকারী ধাত্রীতে রানের মাংস দিয়ে দেওয়া হয়। আকিকার জন্য কোরবানির পশুর রক্ত দিয়ে বাচ্চাকে অভিষেক করা আরব পৌত্তলিকদের মধ্যে একটি প্রচলিত কাজ ছিলো এবং এটা ইসলামে নিষিদ্ধ।
যোগ দর্শন

যোগ দর্শন ছয়টি মুখ্য আস্তিক হিন্দু দর্শন-এর অন্যতম। প্রাচীন, মধ্যযুগীয় ও আধুনিক সাহিত্যে এটি প্ৰায় কেবলমাত্র 'যোগ' শব্দ দ্বারা অভিহিত। যোগ দর্শন সাংখ্য দর্শন-এর সাথে সম্বন্ধিত। যোগ দর্শন নিজেকে শারীরিক, মানসিক ও আধ্যাত্মিক ভাবে উন্নতির দিকে নেয়ার অধ্যয়নে অন্য সকল ভারতীয় দর্শনকে প্ৰভাবিত করেছে। পতঞ্জলির যোগসূত্রসমূহ এই দার্শনিক ধারার মূল লেখার অন্যতম।
যোগের অধিবিদ্যা হচ্ছে সাংখ্যের দ্বৈতবাদ, যেখানে মহাবিশ্বকে "পুরুষ" (চৈতন্যের কারণ) এবং "প্রকৃতি" (জড়ের কারণ) এই দুটি বাস্তবতার সমন্বয়ে ধারণা করা হয়েছে। জীবকে এমন একটি অবস্থা হিসাবে বিবেচনা করা হয় যেখানে পুরুষ "প্রকৃতির" সাথে আবদ্ধ হয় এবং জীবে বিভিন্ন পরিবর্তন এবং বিভিন্ন উপাদান, ইন্দ্রিয়, অনুভূতি, কার্যকলাপ এবং মনের বৃ্ত্তির সমন্বয় তৈরি হয়। ভারসাম্যহীনতা বা অজ্ঞতার সময়, এক বা একাধিক উপাদান অন্যদের আবিষ্ট করে, এক ধরনের বন্ধন তৈরি করে। অন্তর্দৃষ্টি এবং আত্মসংযম দ্বারা এই বন্ধনের অবসান হয়। একে যোগ এবং সাংখ্য উভয় দর্শনে মুক্তি বা মোক্ষ বলা হয়েছে।
যোগ-দর্শনের নৈতিক তত্ত্ব যম এবং নিয়মের উপর ভিত্তি করে, পাশাপাশি সাংখ্যের গুণ তত্ত্বের উপাদানগুলির উপর ভিত্তি করে। যোগ-দর্শনের জ্ঞানতত্ত্ব, সাংখ্য বিদ্যালয়ের মতো, নির্ভরযোগ্য জ্ঞান অর্জনের উপায় হিসাবে "ছয়টির" মধ্যে তিনটির উপর নির্ভর করে। এর মধ্যে রয়েছে প্রত্যক্ষ, "অনুমান" এবং "আপ্তবচন"। যোগ-দর্শন একটি "ব্যক্তিগত, তবুও মূলত নিষ্ক্রিয়, দেবতা" বা "ব্যক্তিগত ঈশ্বর" (ঈশ্বর) ধারণাকে অন্তর্ভুক্ত করে ঘনিষ্ঠভাবে সম্পর্কিত অ-আস্তিক/নাস্তিক সাংখ্য বিদ্যালয় থেকে পৃথক। 
সাংখ্য দর্শনের মতো যোগ দর্শনে ৬টি প্রমাণ গ্রহণযোগ্য। প্ৰত্যক্ষ, অনুমান ও শব্দ এই প্ৰমাণসমূহের অন্যতম। যোগ দর্শনের অধিবিদ্যা সাংখ্য দর্শনের মতই দ্বৈতবাদী। সাংখ্য ও যোগ দর্শনে ব্রহ্মাণ্ড দুই বাস্তবতায় গঠিত — পুরুষ (চেতনা) ও প্রকৃতি। জীব এমন এক অবস্থা যেখানে পুরুষ কোনো রূপে প্ৰকৃতিতে বদ্ধ হয়ে থাকে, ভিন্ন তত্ত্ব, অনুভব, কর্ম, মন আদির মিশ্ৰণ রূপে ভারসাম্যহীন অবস্থায়, কোনো এক অংশ অন্য অংশসমূহ থেকে অধিক প্ৰভাবশালী হতে পারে এবং এক বন্ধনের সৃষ্টি হয়। এই বন্ধনের অন্তই মোক্ষ। যোগ দর্শনের নীতিশাস্ত্র সাংখ্য দর্শনের গুণের ধারণার সাথে যম ও নিয়মের ওপর আধারিত।
যোগ দৰ্শন এবং সম্বন্ধিত ঈশ্বরহীন সাংখ্য দর্শনের মাঝে পাৰ্থক্য এই যে, যোগ দর্শনে এক "ব্যক্তিগত, কিন্তু নিষ্ক্ৰিয়, আরাধ্য" বা "ব্যক্তিগত ঈশ্বর"-এর ধারণাকে স্থান দেয়া হয়। তদুপরি, সাংখ্য দর্শন অনুযায়ী, মোক্ষ প্ৰাপ্তির জন্য জ্ঞান পর্যাপ্ত, কিন্তু যোগ দৰ্শনানুযায়ী সাংখ্য দর্শনে গুরুত্ব দেয়া জ্ঞানের সাথে ব্যবস্থিত পদ্ধতি ও অভ্যাস, বা ব্যক্তিগত পরীক্ষণের সংমিশ্ৰণ মোক্ষ প্ৰাপ্তি‌র পথ। যোগ দৰ্শন ও অদ্বৈত বেদান্তর মধ্যে সামঞ্জস্য দেখা যায়। পরবর্তী যোগ দৰ্শন পরীক্ষামূলক রহস্যবাদ। অদ্বৈত বেদান্তের সঙ্গে আনা অন্য হিন্দু দৰ্শনও যোগ দর্শনকে স্বীকৃতি প্ৰদান করে, গ্ৰহণ করে এবং এই দর্শনের কয়েকটি শিক্ষার ওপর ভিত্তি করে অনেক কাজ করেছে।
ভবানীপুর ইউনিয়ন, বরুড়া

ভবানীপুর বাংলাদেশের কুমিল্লা জেলার অন্তর্গত বরুড়া উপজেলার একটি ইউনিয়ন।
কুমিল্লা জেলা শহর থেকে লালমাই পাহাড়ের পশ্চিম পাদদেশে এই ভবানীপুর ইউনিয়নটি অবস্থিত। কুমিল্লা জেলা শহর  থেকে  ভবানীপুর ইউনিয়ন সাথে যোগাযোগের একমাত্র ব্যবস্থা সড়কপথ। সড়কপথে উপজেলা সদর হতে এ অফিসের দুরত্ব ০৭ কি: মি:। ইহার পূর্বে লালমাই পাহাড় পশ্চিমে বরুড়া উপজেলা ও বরুড়া পৌরসভা উত্তরে আগারনগর ইউনিয়ন ও দক্ষিনে শিলমুড়ি উত্তর ইউনিয়ন পরিষদ। এই ইউনিয়ন পরিষদের স্থাপন কাল - ১৯৬৩ খ্রী:।
০২। মৌলিক তথ্যাবলী:
   ক) আয়তন—১১.৮০ বর্গ কি: মি:
   খ) লোকসংখ্যা           -- ২৪,৫৩৯ জন
   গ) গ্রামের সংখ্যা         -- ২৫ টি
   ঘ) মৌজার সংখ্যা         -- ২১ টি
   ঙ) ওয়ার্ড সংখ্যা         -- ০৯ টি
   চ) হাট-বাজার           -- ০৬ টি
৩। শিক্ষা প্রতিষ্ঠান:
   ক) কলেজ              --
   খ) মাদ্রাসা              -- ০৫ টি
   গ) মাধ্যমিক বিদ্যালয়—২ টি (সেসরকারী)
   ঘ) সর: প্রাথমিক বিদ্যালয়—০৫ টি
   ঙ) সেসরকারী প্রাথমিক বিদ্যালয়—০৩ টি
   চ) সেসরকারী এতিমখানা      --
   ছ) শিক্ষারহার             -- ৫৪%
   জ) নদ- নদি পুকুরের সংখ্যা   -- ৩৫০ টি
   ঝ) রাস্তা ও সড়কের পরিমাণ   -- ৬০ কি: মি:
   ঞ) কবরস্থান/ শ্বশ্মানঘাটের সংখ্যা -- কবরস্থান- ১০০ টি, শ্বশানঘাট- ০৬ টি
   ট) গভীর/ অগভীর নলকূপের সংখ্যা- গভীর- ১ টি,  অগভীর- ৩৫০ টি
   ঠ) জমির পরিমাণ  -  এক ফসলী- ৩৭ একর, দু,ফসলী- ৪৬৯ একর
                     তিন ফসলী - ১৯৯৩ একর।
11.80 skm
প্রায় ২১,৫৫০ জন।
ভবানীপুর ইউনিয়ন পূর্বে ভবানীপুর দক্ষিণ ইউনিয়ন নামে পরিচিত ছিল।
বরুড়া উপজেলার উত্তর-পূর্বাংশে ভবানীপুর ইউনিয়নের অবস্থান। এ ইউনিয়নের দক্ষিণে শিলমুড়ী উত্তর ইউনিয়ন, পশ্চিমে বরুড়া পৌরসভা, উত্তরে আগানগর ইউনিয়ন ও কুমিল্লা আদর্শ সদর উপজেলার কালিরবাজার ইউনিয়ন এবং পূর্বে কুমিল্লা সদর দক্ষিণ উপজেলার বিজয়পুর ইউনিয়ন অবস্থিত।
ভবানীপুর ইউনিয়ন বরুড়া উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম বরুড়া থানার আওতাধীন। এটি জাতীয় সংসদের ২৫৬নং নির্বাচনী এলাকা কুমিল্লা-৮ এর অংশ।
খোশবাস উত্তর ইউনিয়ন

খোশবাস উত্তর বাংলাদেশের কুমিল্লা জেলার অন্তর্গত বরুড়া উপজেলার একটি ইউনিয়ন।
অত্র ইউনিয়েনের জনসংখ্যা মোট ৩০ হাজার।
বরুড়া উপজেলার উত্তরাংশে খোশবাস উত্তর ইউনিয়নের অবস্থান। এ ইউনিয়নের পূর্বে আগানগর ইউনিয়ন, দক্ষিণে খোশবাস দক্ষিণ ইউনিয়ন, পশ্চিমে চান্দিনা উপজেলার মাইজখার ইউনিয়ন, উত্তরে চান্দিনা উপজেলার এতবারপুর ইউনিয়ন ও বরকইট ইউনিয়ন এবং উত্তর-পূর্বে কুমিল্লা আদর্শ সদর উপজেলার কালিরবাজার ইউনিয়ন অবস্থিত।
খোশবাস উত্তর ইউনিয়ন বরুড়া উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম বরুড়া থানার আওতাধীন। এটি জাতীয় সংসদের ২৫৬নং নির্বাচনী এলাকা কুমিল্লা-৮ এর অংশ।
খোশবাস উত্তর ইউনিয়নে বেশ কয়েকটি প্রাথমিক বিদ্যালয়, কিন্ডার গার্টেন, মাদ্রাসা, উচ্চ বিদ্যালয় এবং কলেজ রয়েছে। তার মধ্যে উল্লেখযোগ্যঃ
খোশবাস উত্তর ইউনিয়ন এর সাথে বেশ কয়টি সড়ক সংযুক্ত আছে। খোশবাস মধ্য বাজারে মোট তিনটি প্রধান সড়ক মিলিত হয়েছে। খোশবাসকে চান্দিনা উপজেলার সাথে যুক্ত করে চান্দিনা-খোশবাস সংযোগ সড়ক।
সড়কটি খোশবাস মধ্য বাজার থেকে শুরু হয়ে উত্তর দিকে চলে গিয়েছে এবং এটি বরকইট ইউনিয়ন এর মধ্যদিয়ে চান্দিনার সাথে যুক্ত হয়েছে। এই সড়কটি ঢাকা-চট্টগ্রাম মহাসড়ক এর সাথেও খোশবাস উত্তর ইউনিয়নকে যুক্ত করেছে। খোশবাস হতে চান্দিনা পর্যন্ত সড়কটির দৈর্ঘ্য প্রায় ৬ কিলোমিটার।
খোশবাস মধ্যবাজার হতে পশ্চিম দিকে চলে গিয়েছে আরেকটি সড়ক, এই সড়কটি খোশবাসকে রামমোহন এর সাথে যুক্ত করে। রামমোহন, খোশবাস উত্তর ইউনিয়নের অন্যতম গুরুত্বপূর্ণ একটি গ্রাম। খোশবাস হতে রামমোহন পর্যন্ত সড়কটির দৈর্ঘ্য ৩ কিলোমিটার।
খোশবাস মধ্যবাজার হতে পূর্ব দিকে চলে গিয়েছে আরেকটি সড়ক, যেটি খোশবাসকে বরুড়া উপজেলার সাথে যুক্ত করেছে। তাছাড়া এই সড়কটি ব্যবহার করে বাংলাদেশের অন্যতম গুরুত্বপূর্ণ দর্শনীয় স্থান কোটবাড়ি যাওয়া যায়। খোশবাস হতে বরুড়া পর্যন্ত এই সড়কটির দৈর্ঘ্য প্রায় ৯ কিলোমিটার।
এই ইউনিয়নে কোনো নদী নেই। আর উল্লেখযোগ্য খালের মধ্যে রয়েছে কার্জন খাল, যা ইউনিয়নের পশ্চিম সীমানা বরাবর গোপালনগর গ্রাম ও রামমোহন বাজারের পাশ দিয়ে প্রবাহিত হয়েছে।
শাহ আলী থানা

শাহ আলী থানা বাংলাদেশের ঢাকা শহরের একটি প্রশাসনিক এলাকা বা থানা। এটি ঢাকা মেট্রোপলিটন পুলিশের মিরপুর বিভাগের আওতাভুক্ত। অর্থাৎ এই থানার তাদরকি কর্মকর্তা হচ্ছেন ডিসি মিরপুর জোন।
শাহ আলী থানার অবস্থান হচ্ছে ।
উত্তরে পল্লবী থানা, দক্ষিণে মিরপুর মডেল থানা ও দারুস সালাম থানা, পূর্বে পল্লবী থানা ও মিরপুর মডেল থানা, পশ্চিমে সাভার উপজেলা।
শাহ আলী থানা ২০০৫ সালে গঠিত হয়। সুফিসাধক হযরত শাহ আলী বাগদাদীর নামানুসারে এই থানার নামকরণ করা হয়েছে।
শাহ আলী থানার ওয়ার্ড : ৮
জনসংখ্যা ১০২৮৫৫ জন। পুরুষ ৫৫২৬৬জন। মহিলা ৪৭৫৮৯ জন। মুসলিম ১০১২৩৩ জন। হিন্দু ১৪২৪ জন। বৌদ্ধ ১৬১ জন। খ্রিস্টান ২০ জন। এবং অন্যান্য ১৭ জন।
বিশ্ববিদ্যালয় ১টি, কলেজ ৫টি, মাধ্যমিক বিদ্যালয় ৫টি, প্রাথমিক বিদ্যালয় ১০টি, মাদ্রাসা ৪টি। শিক্ষার গড় হার ৮৩.০২%; পুরুষ ৮৪.৯৮%, মহিলা ৮২.০৫%।
উল্লেখযোগ্য শিক্ষা প্রতিষ্ঠান:
খোশবাস দক্ষিণ ইউনিয়ন

খোশবাস দক্ষিণ বাংলাদেশের কুমিল্লা জেলার অন্তর্গত বরুড়া উপজেলার একটি ইউনিয়ন।
বরুড়া উপজেলার উত্তরাংশে খোশবাস দক্ষিণ ইউনিয়নের অবস্থান। এ ইউনিয়নের উত্তরে খোশবাস উত্তর ইউনিয়ন, পূর্বে আগানগর ইউনিয়ন, দক্ষিণে বরুড়া পৌরসভা, দক্ষিণ-পশ্চিমে ঝলম ইউনিয়ন, পশ্চিমে চিতড্ডা ইউনিয়ন এবং উত্তর-পশ্চিমে চান্দিনা উপজেলার মাইজখার ইউনিয়ন অবস্থিত।
খোশবাস দক্ষিণ ইউনিয়ন বরুড়া উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম বরুড়া থানার আওতাধীন। এটি জাতীয় সংসদের ২৫৬নং নির্বাচনী এলাকা কুমিল্লা-৮ এর অংশ।
এই ইউনিয়নে কোনো নদী নেই। আর উল্লেখযোগ্য খালের মধ্যে রয়েছে কার্জন খাল, যা ইউনিয়নের পশ্চিম সীমানা বরাবর যথাক্রমে জাঙ্গালিয়া, কালামুড়ি ও চালিয়া গ্রামের পাশ দিয়ে প্রবাহিত হয়েছে।
ঝলম ইউনিয়ন

ঝলম বাংলাদেশের কুমিল্লা জেলার অন্তর্গত বরুড়া উপজেলার একটি ইউনিয়ন।
ঝলম ইউনিয়ন পূর্বে ঝলম দক্ষিণ ইউনিয়ন নামে পরিচিত ছিল।
বরুড়া উপজেলার পশ্চিমাংশে ঝলম ইউনিয়নের অবস্থান। এ ইউনিয়নের উত্তরে চিতড্ডা ইউনিয়ন, উত্তর-পূর্বে খোশবাস দক্ষিণ ইউনিয়ন, পূর্বে বরুড়া পৌরসভা ও শাকপুর ইউনিয়ন, দক্ষিণে আড্ডা ইউনিয়ন এবং পশ্চিমে চান্দিনা উপজেলার জোয়াগ ইউনিয়ন অবস্থিত।
ঝলম ইউনিয়ন বরুড়া উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম বরুড়া থানার আওতাধীন। এটি জাতীয় সংসদের ২৫৬নং নির্বাচনী এলাকা কুমিল্লা-৮ এর অংশ।
ঝলম অঞ্চলে অনেকগুলো উচ্চমাধ্যমিক এবং মাধ্যমিক শিক্ষাপ্রতিষ্ঠান রয়েছে, যার মধ্যে উল্লেখযোগ্য,ঝলম উচ্চবিদ্যালয় ও কলেজ,শশইয়া ডি এম উচ্চবিদ্যালয়,ডেউয়াতলী আতিকিয়া দাখিল মাদ্রাসা,ঝলম ইউনিয়ন ইসলামি শিক্ষায় সমৃদ্ধ,ছোট বড় অনেকগুলো ইসলামিক প্রতিষ্ঠান রয়েছে,যার ফলে দ্বীনি শিক্ষায় শিক্ষিত হয়েছে এই এলাকার মুসলিম সমাজ
এই ইউনিয়নে কোনো নদী নেই। আর উল্লেখযোগ্য খালের মধ্যে রয়েছে কার্জন খাল, যা ইউনিয়নের পূর্ব সীমানা বরাবর যথাক্রমে বিলপুকুরিয়া, বাতাবাড়িয়া, নোয়াদ্দা, ডেউয়াতলী গ্রাম ও শশইয়া বাজারের পাশ দিয়ে প্রবাহিত হয়েছে। 
চেয়ারম্যান--
মোঃ নুরুল ইসলাম(নুরা চোরা)
সংরক্ষিত মহিলা সদস্যবৃন্দ--
১) আয়েশা বেগম
১,২,৩ নং ওয়ার্ড
২) মিনোয়ারা বেগম 
৪,৫,৬ নং ওয়ার্ড
৩) রাধা রানী তালুকদার 
৭,৮,৯ নং ওয়ার্ড 
সাধারণ সদস্যবৃন্দ----
১) মোঃ রেজাউল করিম 
২) মোঃ আবুল বাশার 
৩) সফিকুল ইসলাম 
৪) মোঃ সিরাজুল ইসলাম(চিটিংবাজ এবং ঘুসখোর) 
৫) মোঃ কাউছার হোসেন 
৬) মোঃ মেহেদী হাসান আনিছ 
৭) মোহাম্মদ গোলাম ছরওয়ার 
৮) মোঃ মফিজুল ইসলাম 
৯) মোঃ মোশাররফ হোসেন
চিতড্ডা ইউনিয়ন

চিতড্ডা বাংলাদেশের কুমিল্লা জেলার অন্তর্গত বরুড়া উপজেলার একটি ইউনিয়ন।
চিতড্ডা ইউনিয়ন পূর্বে ঝলম উত্তর ইউনিয়ন নামে পরিচিত ছিল।
বরুড়া উপজেলার উত্তর-পশ্চিমাংশে চিতড্ডা ইউনিয়নের অবস্থান। এ ইউনিয়নের পূর্বে খোশবাস দক্ষিণ ইউনিয়ন, দক্ষিণে ঝলম ইউনিয়ন, পশ্চিমে চান্দিনা উপজেলার জোয়াগ ইউনিয়ন ও বরকরই ইউনিয়ন এবং উত্তরে চান্দিনা উপজেলার মাইজখার ইউনিয়ন অবস্থিত।
চিতড্ডা ইউনিয়ন বরুড়া উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম বরুড়া থানার আওতাধীন। এটি জাতীয় সংসদের ২৫৬নং নির্বাচনী এলাকা কুমিল্লা-৮ এর অংশ।
এই ইউনিয়নে কোনো নদী নেই। আর উল্লেখযোগ্য খালের মধ্যে রয়েছে কার্জন খাল, যা ইউনিয়নের পূর্ব সীমানা বরাবর ভংগুয়া ও মুকুলকন্দ গ্রামের পাশ দিয়ে প্রবাহিত হয়েছে।
শাকপুর ইউনিয়ন

শাকপুর বাংলাদেশের কুমিল্লা জেলার অন্তর্গত বরুড়া উপজেলার একটি ইউনিয়ন।
শাকপুর ইউনিয়নের আয়তন প্রায় ৩৯২৯.০৯ একর বা ১৫. ৯০ বর্গ কি.মি.।
২৮৬৯০ জন মানুষের মাঝে ১৩৭০০ জন পুরুষ, ১৪৯৯০ জন মহিলা। আর সর্বমোট ভোটার সংখ্যা ১২৯১৫ জন।
শাকপুর ইউনিয়ন পূর্বে দেওড়া দক্ষিণ ইউনিয়ন নামে পরিচিত ছিল।
বরুড়া উপজেলার মধ্যাংশে শাকপুর ইউনিয়নের অবস্থান। এ ইউনিয়নের পূর্বে গালিমপুর ইউনিয়ন, দক্ষিণে ভাউকসার ইউনিয়ন, দক্ষিণ-পশ্চিমে আদ্রা ইউনিয়ন, পশ্চিমে আড্ডা ইউনিয়ন [[পশ্চিম উত্তরে ঝলম ইউনিয়ন এবং উত্তরে [[বরুড়া পৌরসভা]] অবস্থিত।
শাকপুর ইউনিয়ন [[বরুড়া উপজেলা]]র আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম [[বরুড়া থানা]]র আওতাধীন। এটি [[কুমিল্লা-৮|জাতীয় সংসদের ২৫৬নং নির্বাচনী এলাকা কুমিল্লা-৮]] এর অংশ।
উচ্চবিদ্যালয়, সরকারী প্রাথমিক বিদ্যালয়, কমিউনিটি প্রাথমিক বিদ্যালয় এবং কিন্ডার গার্ডেনসহ মোট ১৮টি শিক্ষা প্রতিষ্ঠান আছে।
বরুড়া মাদ্রাসা মার্কেট থেকে সি এন জি , রিক্সা ও অটো যোগে শাকপুর যাওয়া যায়।
এই ইউনিয়নে কোনো নদী নেই। আর উল্লেখযোগ্য খালের রয়েছে [[কার্জন খাল]], ইউনিয়নের কাছিয়াপুকুরিয়া ও শাকপুর গ্রামের পাশ দিয়ে প্রবাহিত হয়েছে। 
দুইটি শাকপুর পুরাতন বাজার, হাট সাপ্তাহিক শুক্রবার ও সোমবার। শাকপুর নতুন বাজার, এ হাট বসে প্রতি রবিবার ও বৃহস্পতিবার
বর্তমান চেয়ারম্যানঃ আলহাজ্ব আবদুল খালেক মুন্সী 
[[বিষয়শ্রেণী:বরুড়া উপজেলার ইউনিয়ন]]
[[বিষয়শ্রেণী:চট্টগ্রাম জেলার ইউনিয়ন]]
ভাউকসার ইউনিয়ন

ভাউকসার বাংলাদেশের কুমিল্লা জেলার অন্তর্গত বরুড়া উপজেলার একটি ইউনিয়ন।
বরুড়া উপজেলার মধ্যাংশে ভাউকসার ইউনিয়নের অবস্থান। এ ইউনিয়নের পূর্বে গালিমপুর ইউনিয়ন, দক্ষিণে পয়ালগাছা ইউনিয়ন, পশ্চিমে আদ্রা ইউনিয়ন ও আড্ডা ইউনিয়ন এবং উত্তরে শাকপুর ইউনিয়ন অবস্থিত।
ভাউকসার ইউনিয়ন বরুড়া উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম বরুড়া থানার আওতাধীন। এটি জাতীয় সংসদের ২৫৬নং নির্বাচনী এলাকা কুমিল্লা-৮ এর অংশ।
এই ইউনিয়নে কোনো নদী নেই। আর উল্লেখযোগ্য খালের মধ্যে রয়েছে কার্জন খাল, যা ইউনিয়নের যথাক্রমে চোত্তাপুকুরিয়া, শৈলখালী, মুগগাঁও, ভাউকসার বাজার, দলুয়া গ্রামের উপর দিয়ে প্রবাহিত হয়েছে।
ভাউকসার বাজার ভাউকসার ইউনিয়নে অবস্থিত একটি পাইকারি ও খুচরা বাজার। চাঁদপুর-কুমিল্লা মহাসড়ক এর বিজরা অংশ থেকে প্রায় ৪ কিলোমিটার পশ্চিমে এই বাজারের অবস্থান।
এই বাজারে প্রায় ২০০-৩০০ টি দোকান আছে এবং বিভিন্ন ধরনের সরকারি ও বেসরকারি প্রতিষ্ঠান আছে। এছাড়াও এই বাজারে ৩-৫ টি মার্কেট আছে।<br>
এই বাজারে সপ্তাহে দুই দিন প্রতি রবিবার ও বৃহস্পতিবার হাট বসে এবং প্রতিদিন বাজার বসে।
সরকারি প্রতিষ্ঠান<br>
বেসরকারি প্রতিষ্ঠান<br>
ব্যাংক<br>
যোগাযোগ ব্যবস্থা খুব ভালো। কুমিল্লা শহরের জাঙ্গালিয়া বাস টার্মিনাল থেকে দোয়েল বাসে করে সরাসরি এই বাজারে আসা যায়।
যানবাহন<br>
হাসবি বিন হাবিবোল্লাহ

হাজি হাসবি বিন হাবিবোল্লাহ (জাওয়ি: حسبي بن حبيباو الله ; জন্ম ২ জানুয়ারি ১৯৬৩) হলেন একজন মালয়েশীয় প্রকৌশলী ও রাজনীতিবিদ। তিনি মালয়েশীয় আইনসভায় লিম্বাং সংসদীয় আসনের সাংসদ হিসেবে দায়িত্ব পালন করছেন। পার্টি পেসাকা বুমিপুতেরা বেরসাতুর এই রাজনীতিবিদের সংসদীয় আসন সারাওয়াকের অন্তর্গত।
রাজনীতিতে আসার পূর্বে তিনি ছিলেন একজন প্রকৌশলী। ২০০৮ সালে অনুষ্ঠিত মালয়েশীয় সাধারণ নির্বাচনে তিনি লাউ কিয়াক কোইকে পরাজিত করে প্রথমবারের মত সাংসদ হিসেবে নির্বাচিত হন। এরপর, ২০১৩ সালে অনুষ্ঠিত মালয়েশীয় সাধারণ নির্বাচনে তিনি বারু বিয়ানকে হারিয়ে পুনরায় লিম্বাংয়ের সাংসদ হিসেবে নির্বাচিত হন। ২০১৮ সালে অনুষ্ঠিত মালয়েশীয় সাধারণ নির্বাচনে তিনি রিকার্ডো ওসমুন্ড ইয়াম্পিল বাবাকে পরাজিত করে টানা তৃতীয়বারের মত লিম্বাংয়েত সাংসদ হিসেবে নির্বাচিত হন।
বিক্রম সারাভাই

ডঃ বিক্রম আম্বালাল সারাভাই ভারতের প্রথিতযশা একজন বিজ্ঞানী, তিনি ভারতের মহাকাশ গবেষণা সংস্থা ইসরোর প্রাণপুরুষ। তাকে ভারতের অন্তরীক্ষ গবেষণার জনক বলা হয়।
আমদাবাদে জন্মগ্রহণ করেন বিজ্ঞানী বিক্রম সারাভাই।
কেমব্রিজ থেকে ফিরে পরিবার ও বন্ধুদের সাহায্যে ১৯৪৭ সালের ১১ নভেম্বর আমদাবাদে গড়ে তোলেন ‘ফিজিক্যাল রিসার্চ ল্যাবরেটরি’ (পিআরএল)। ১৯৬৬ সালে আমদাবাদে কমিউনিটি সায়েন্স সেন্টার প্রতিষ্ঠা করেন যা এখন বিক্রম সারাভাই স্পেস সেন্টার নামে পরিচিত। পরবর্তীকালে অ্যাটোমিক এনার্জি কমিশনের চেয়ারম্যানও হয়েছিলেন তিনি। পিআরএল ছাড়াও আমদাবাদের ইন্ডিয়ান ইনস্টিটিউট অফ ম্যানেজমেন্ট, কমিউনিটি সায়েন্স সেন্টার, দর্পণ অ্যাকাডেমি-সহ একাধিক প্রতিষ্ঠান তৈরি করেছিলেন তিনি। 
১৯৬৬ সালে পদ্মভূষণ ও ১৯৭২ সালে মরণোত্তর পদ্মবিভূষণ খেতাব দেওয়া হয় তাকে।
সৈয়দ দুলাল

সৈয়দ দুলাল হলেন একজন বাংলাদেশি নাট্য ব্যক্তিত্ব ও টেলিভিশন অভিনেতা। তিনি বাংলাদেশে স্টুডিও থিয়েটারের প্রবর্তন করেন। ২০১২ সালের ২১ ডিসেম্বর পর্যন্ত এ থিয়েটার তার তত্ত্বাবধানে ৮৫১টি নাটক মঞ্চস্থ করেছে। এছাড়া, তিনি শিশুতোষ শিক্ষামূলক অনুষ্ঠান "সিসিমপুর" এ "গুণী ময়রা" চরিত্রে অভিনয়ের জন্য পরিচিত।
কাঞ্চন মল্লিক

কাঞ্চন মল্লিক (জন্ম: ৬ মে ১৯৭০) একজন ভারতীয় বাংলা চলচ্চিত্র এবং টেলিভিশন অভিনেতা এবং রাজনীতিবিদ। তিনি "মহাকাল" এবং "রঞ্জনা আমি আর আসব না" মতো চলচ্চিত্রে অভিনয় করেছেন। তিনি থিয়েটার নাট্যশিল্পী হিসেবে নাট্যদল স্বপ্নসন্ধনীতে কাজ করেছেন। মল্লিক ২০২১ সালের পশ্চিমবঙ্গ বিধানসভা নির্বাচনে উত্তরপাড়া আসনে তৃণমূল কংগ্রেসের প্রার্থী হিসেবে বিধায়ক নির্বাচিত হন।
কাঞ্চন মল্লিক ২০২৪ সালের ১৪ ফেব্রুয়ারী শ্রীময়ী চট্টোরাজকে বিয়ে করেন কিন্তু ৬ মার্চ ঐতিহ্যবাহী অনুষ্ঠানের সময়, সামাজিক যোগাযোগ মাধ্যমে একটি আমন্ত্রণপত্র ব্যাপকভাবে প্রচারিত হয় যেখানে বলা হয় যে প্রেস, নিরাপত্তা কর্মী এবং ড্রাইভারদের সেখানে প্রবেশ করতে দেওয়া হয়নি। মিডিয়াতে এটির তীব্র সমালোচনা করা হয়। পরে মল্লিক সকলের কাছে ক্ষমা চেয়ে নেন।
আগারগাঁও মেট্রো স্টেশন

আগারগাঁও মেট্রো স্টেশন ঢাকা মেট্রোরেলের একটি স্টেশন। এই স্টেশনটি ঢাকার আগারগাঁওয়ে অবস্থিত। স্টেশনটি এমআরটি লাইন ৬-এর অন্তর্গত।
আগারগাঁও মেট্রো স্টেশনটি "প্যাকেজ সিপি-০৪"-এর অধীনে নির্মিত হয়। স্টেশন ও রেলপথের জন্য উত্তোলিত সেতু নির্মাণের আবেদনের বিজ্ঞপ্তি ২০১৫ সালের ৩০ জুন প্রকাশিত হয় এবং আবেদনের জমার শেষ তারিখ ছিল ৯ সেপ্টেম্বর ২০১৫। "প্যাকেজ সিপি-০৪"-এর কাজের চুক্তি পায় ইতালীয়-থাই উন্নয়ন পাবলিক কোম্পানি লিমিটেড। চুক্তি দলিলটি এনবিআর তদন্ত এবং আইন ও সংসদ বিষয়ক তদন্তের জন্য ২০১৭ সালের ২৯ মার্চ মন্ত্রণালয়ে প্রেরণ করা হয়। এই চুক্তি প্যাকেজের জন্য স্বাক্ষর অনুষ্ঠান ২০১৭ সালের ৩ মে ঢাকার প্যান প্যাসিফিক সোনারগাঁও হোটেলে অনুষ্ঠিত হয়। ২০১৭ সালের ২ আগস্ট নির্মাণকাজ শুরু হয়। ২০২১ সালের ডিসেম্বরের মধ্যেই স্টেশনের নির্মাণ কাজ প্রায় সম্পন্ন হয়।
স্টেশনটি ২০২২ সালের ২৮ ডিসেম্বর উদ্বোধন করা হয় ও পরের দিন সর্বসাধারণের জন্য খুলে দেওয়া হয়।
বাংলাদেশ সড়ক পরিবহন কর্পোরেশন স্টেশন ফার্মগেট ও শাহবাগ হয়ে মতিঝিল পর্যন্ত শাটল বাস সেবা পরিচালনা করে।
মুকুন্দপুর ইউনিয়ন, বিরামপুর

মুকুন্দপুর ইউনিয়ন বাংলাদেশের রংপুর বিভাগের দিনাজপুর জেলার বিরামপুর উপজেলার একটি প্রশাসনিক এলাকা।
মুকুন্দপুর ইউনিয়ন বিরামপুর উপজেলার একটি ঐতিহ্যবাহী সব ধরনের সবজী চাষের অঞ্চল। কাল পরিক্রমায়, সরকার ও বিভিন্ন বেসরকারী প্রতিষ্ঠান, স্থানীয় গণ্যমান্য ব্যক্তির সহযোগীতায় আজ মুকুন্দপুর ইউনিয়ন শিক্ষা, সংস্কৃতি, ধর্মীয় অনুষ্ঠান, খেলাধুলা সহ বিভিন্ন ক্ষেত্রে তার নিজস্ব স্বকীয়তায় আজও সুউজ্জ্বল।
ইউনিয়নটির আয়তন ৩৩.৪৫৭ বর্গ কি.মি.। ইউনিয়নটির মোট আবাদী জমির পরিমাণ ১৪০০ হেক্টর।
এই ইউনিয়নে প্রায় ১৯,৭১১ জন বসবাস করেন।
ইউনিয়নটির শিক্ষার হার ৪৫.০৬% (২০০১ এর শিক্ষা জরীপ অনুযায়ী)। এখানে সরকারী প্রাথমিক বিদ্যালয় মোট ১০ টি এবং অন্যান্য প্রাথমিক বিদ্যালয় ০৩টি রয়েছে। তাছাড়াও উচ্চ বিদ্যালয় ২টি, মাদ্রাসাও এতিমখানা ২টি রয়েছে।
মুকুন্দপুরে গ্রামের সংখ্যা ৩১টি এবং মৌজার সংখ্যা ১৪টি। এখানে ১টি সাপ্তাহিক হাট রয়েছে।
গ্রামগুলো হল-
অত্র ইউপিতে মোট ৭টি ক্রীড়া সংগঠন বিদ্যমান। 
মুকুন্দপুর ইউনিয়নে বিভিন্ন ধরনের সাংস্কৃতিক সংগঠন আছে। এদের মধ্যে যেসকল আদিবাসীরা সাংস্কৃতিক অনুষ্ঠান পালন করে থাকে। যেমন: উড়ুম্বা আদিবাসী সাংস্কৃতিক সংগঠন, হরেকৃষ্ণপুর আদিবাসী সাংস্কৃতিক সংগঠন, বিশ্বনাথপুর আদিবাসী সাংস্কৃতিক সংগঠন, মুকুন্দপুর বরাগীপাড়া আদিবাসী সাংস্কৃতিক সংগঠন, পলিখাঁপুর খামারপাড়া আদিবাসী সাংস্কৃতিক সংগঠন ইত্যাদি।
ওয়ারী থানা

ওয়ারী থানা বাংলাদেশের ঢাকা বিভাগের আওতাভুক্ত ঢাকা জেলার একটি প্রশাসনিক এলাকা বা থানা। এটি ঢাকা মেট্রোপলিটন পুলিশের আওতাভুক্ত। তদারকি কর্মকর্তা হচ্ছেন ডিসি ওয়ারী জোন এবং এসি ওয়ারী জোন। এই থানাটি ঢাকা দক্ষিণ সিটি করপোরেশনের (ডিএসসিসি) ৪১ নম্বর ওয়ার্ডের আওতাধীন।
টিপু সুলতান সড়কের আব্দুর রহমান কমিউনিটি সেন্টারের ৩য় ও ৪র্থ তলায় এ থানার কার্যক্রম চালু করা হয়েছে। ১ দশমিক ৮০ বর্গকিলোমিটার এলাকা নিয়ে গড়ে উঠেছে নতুন থানা ওয়ারী। ৩/১, হাটখোলা রোড, ঢাকা। টিকাটুলি থেকে হাটখোলা যাওয়ার পথে রাজধানী মার্কেটের পশ্চিম পাশে ডিসি ওয়ারীর অফিসটি অবস্থিত।
উত্তরে গোপীবাগ কাঁচাবাজার হয়ে কিশোরগঞ্জ বাসস্ট্যান্ড ও হোমিওপ্যাথিক মেডিকেল কলেজ। দক্ষিণে রায়সাহেব বাজার হয়ে ধোলাইখাল রাস্তা। পূর্বে দয়াদঞ্জ রেল ক্রসিংয়ের মাঝের রাস্তা হয়ে স্বামীবাগ রেলক্রোসিং এবং পশ্চিমে নবাবপুর রোড হয়ে রায়সাহেব বাজার ক্রসিং পর্যন্ত থানার সীমানা নির্ধারন করা হয়েছে।
১৮৮৪ সালে ঢাকার ম্যাজিস্ট্রেট ছিলেন ওয়্যার। তার নামানুসারে ঢাকা শহরের তৎকালীন উপকণ্ঠ এলাকাটি পরিচিত হয়ে উঠেছিল উয়ারী হিসেবে। ১৮৮০ এর দশকে ওয়ারীর সাত শ এক সরকারি খাসজমিতে চাকরিজীবীদের জন্য আবাসিক এলাকা গড়ে তোলে ইংরেজ সরকার। বর্তমানে ওয়ারী বলতে একটি অভিজাত এলাকাকে বোঝায়। ৩ এপ্রিল ২০১২ সাল ঢাকার ৪২তম থানা হিসেবে ওয়ারী থানার কার্যক্রম শুরু হয়। ওয়ারী বিভাগের সূত্রাপুর থানাকে ভেঙ্গে এই থানা গঠন করা হয়।
ইসলামি মাদ্রাসার তালিকা

এটি সমগ্র ইতিহাস জুড়ে ইসলামিক মাদ্রাসাগুলির একটি তালিকা, যার মধ্যে তাৎপর্যপূর্ণ, ঐতিহাকি, অদৃশ্য বা রূপান্তরিত রয়েছে। এই তালিকায় প্রধানত পশ্চিমা প্রসঙ্গে মাদ্রাসা অন্তর্ভুক্ত রয়েছে, যা ইসলামী ধর্ম এবং ইসলামী শিক্ষার অধ্যয়নের জন্য নির্দিষ্ট ধরনের ধর্মীয় স্কুল বা কলেজকে বোঝায়, যদিও এটি কেবলমাত্র অধ্যয়ন করা বিষয় হতে পারে না, এসব ধর্মচর্চারও কেন্দ্র । এছাড়া সাম্প্রদায়িক বা আঞ্চলিক রূপগুলো যা স্বতন্ত্র বৈশিষ্ট্য এবং ঐতিহ্য আছে অন্তর্ভুক্ত, যদিও, মাদ্রাসা যথা যেমন অভিন্ন কাজগুলি করে Hawza এর শিয়া ইসলাম, নিজামিয়া মধ্যে মধ্যযুগীয় পারস্যের, দারুল উলুম যা শিকড় আছে দক্ষিণ এশিয়ার, কওমী মধ্যে বাংলাদেশ, ইন্দোনেশিয়ায়, এবং মালয়েশিয়া এবং দক্ষিণ থাইল্যান্ডের পন্ডোক। এই তালিকায় এমন সংস্থাগুলি অন্তর্ভুক্ত নেই যা ধর্মীয় মাদ্রাসা নয়, তবে তাদের একটি ইসলামিক পরিচয় বা সনদ রয়েছে, বা বিজ্ঞান ও চারুকলে নিবেদিত সাধারণত ইসলামী সংস্কৃতি এবং ইতিহাসের সাথে সম্পর্কিত, যথা ইসলামী বিশ্ববিদ্যালয় ।
১৭৮০ সালে কলকাতা আলিয়া মাদ্রাসা প্রতিষ্ঠার মাধ্যমে ভারত উপমহাদেশে আনুষ্ঠানিকভাবে আলিয়া ধারার মাদ্রাসা শিক্ষাব্যবস্থার শুভ সূচনা হয়। পর্যায়ক্রমে অবিভক্ত বাংলা, বিহার, আসাম ও ত্রিপুরাসহ বিভিন্ন অঞ্চলে মাদ্রাসা শিক্ষা সম্প্রসারিত হতে থাকে। ১৯৭১ সালে স্বাধীন ও সার্বভৌম বাংলাদেশের অভ্যূদয়ের পর জাতির ভাই বঙ্গবন্ধু শেখ মুজিবুর রহমান-এর প্রত্যক্ষ নির্দেশনায় মাদ্রাসা শিক্ষাকে  যুগোপযোগী ও কর্মমুখী করার উদ্যোগ গৃহীত হয়। এরই ধারাবাহিকতায় বাংলাদেশ মাদ্রাসা শিক্ষা বোর্ড গঠিত হয় এবং ঢাকাস্থ সরকারি মাদ্রাসা-ই-আলিয়া ক্যাম্পাসে এর কার্যক্রম শুরু হয়। ১৯৭৮ সালে মাদ্রাসা শিক্ষা অর্ডিনেন্স জারির মাধ্যমে বাংলাদেশ মাদ্রাসা শিক্ষা বোর্ড পুনর্গঠন করা হয়। ফলশ্রুতিতে ১৯৭৯ সালের জুন মাসে বাংলাদেশ মাদ্রাসা শিক্ষা বোর্ড একটি স্বায়ত্বশাসিত প্রতিষ্ঠানে রূপ পরিগ্রহ করে। এরপর হতে এ পর্যন্ত বাংলাদেশ মাদ্রাসা শিক্ষা বোর্ড তার কার্যক্রম সাফল্যের সাথে পরিচালনা করে আসছে। 
বুরাইয়া কামিল মাদ্রাসা, ছাতক, সুনামগঞ্জ
বাদেদেওরাইল ফুলতলী কামিল মাদ্রাসা, জকিগঞ্জ, সিলেট
ইছামতি কামিল মাদ্রাসা, জকিগঞ্জ, সিলেট
শাহজালাল (রহ) দারুসসুন্নাহ ইয়াকুবিয়া কামিল মাদ্রাসা, সুবহানীঘাট, সিলেট
শ্যামপুর ইউনিয়ন, তেজগাঁও

শ্যামপুর ইউনিয়ন বাংলাদেশের ঢাকা জেলার তেজগাঁও উন্নয়ন সার্কেলের একটি প্রশাসনিক ইউনিয়ন যা, ঢাকা সিটি করপোরেশনের সাথে সঙ্গে একীভূত করা হয়। স্থানীয় সরকার (সিটি করপোরেশন) সীমানা পরিবর্তন (সম্প্রসারণ ও সংকোচন) বিধিমালা-২০১৩-এর বিধি ৫(২) বিধান অনুসারে একে ডিসিসির অন্তর্ভুক্ত করা হয়।
উত্তরে ঢাকা সিটি করপোরেশনের ৯০, ৮৯নং ওয়ার্ড, পূর্বে দনিয়া ইউনিয়ন, পশ্চিমে বুড়িগঙ্গা নদী, দক্ষিণে কুতুবপুর ইউনিয়ন।
শিক্ষার হার : 
শিক্ষা প্রতিষ্ঠান
শেখ হুমায়ূন

শেখ হুমায়ূন (জন্ম ১ জানুয়ারি ১৯৮৬) একজন বাংলাদেশী ক্রিকেটার। যিনি ২০১৮-১৯ ঢাকা প্রিমিয়ার ডিভিশন ক্রিকেট লিগে উত্তরা স্পোর্টিং ক্লাবের হয়ে লিস্ট এ ক্রিকেট তালিকায় স্থান অর্জন করেছিলেন।
জোসেফ আর. বেগিচ

জোসেফ আর. বেগিচ (১৯৩০–২০১৯) একজন ক্রোয়েশীয় বংশোদ্ভূত মার্কিন রাজনীতিবিদ ছিলেন যিনি মিনেসোটা গণতন্ত্রী-কৃষক-শ্রমিক দলের সাথে যুক্ত ছিলেন। তিনি ১৯৭৫ সাল থেকে ১৯৯৩ সাল পর্যন্ত মিনেসোটা প্রাদেশিক পরিষদের নিম্নকক্ষের সদস্য হিসেবে দায়িত্ব পালন করেছেন।
জোসেফ আর. বেগিচ ১৯৩০ সালের ১৭ জানুয়ারি জন্মগ্রহণ করেন। ১৯৬৫ সাল থেকে ১৯৭৪ সাল পর্যন্ত তিনি এভেলেথ পৌরসভার মেয়র হিসেবে দায়িত্ব পালন করেন। তিনি ক্যারোলিনের সাথে বিবাহবন্ধনে আবদ্ধ হন। তাদের সংসারে রেবেকা নামের এক কন্যা সন্তানের জন্ম হয়। জোসেফ আর. বেগিচ ২০১৯ সালের ১০ আগস্ট মৃত্যুবরণ করেন।
সালাউদ্দিন সাকিল

তিনি ২০১৮-১৯ ঢাকা প্রিমিয়ার ডিভিশন ক্রিকেট লিগ টুর্নামেন্টে শেখ জামাল ধানমন্ডি ক্লাবের হয়ে শীর্ষস্থানীয় উইকেট শিকারী, ১৩ ম্যাচে ১৮ উইকেট নেন।
উত্তরা উত্তর মেট্রো স্টেশন

উত্তরা উত্তর মেট্রো স্টেশন ঢাকা মেট্রোরেলের একটি স্টেশন। এই স্টেশনটি ঢাকার উত্তরায় অবস্থিত। স্টেশনটি এমআরটি লাইন ৬-এর অন্তর্গত।
উত্তরা উত্তর মেট্রো স্টেশনটি "প্যাকেজ সিপি-০৩"-এর অধীনে নির্মিত হয়। স্টেশন ও রেলপথের জন্য উত্তোলিত সেতু নির্মাণের আবেদনের বিজ্ঞপ্তি ২০১৫ সালের ৩০ জুন প্রকাশিত হয় এবং আবেদনের জমার শেষ তারিখ ছিল ৯ সেপ্টেম্বর ২০১৫। "প্যাকেজ সিপি-০৩"-এর কাজের চুক্তি পায় ইতালীয়-থাই উন্নয়ন পাবলিক কোম্পানি লিমিটেড। চুক্তি দলিলটি এনবিআর তদন্ত এবং আইন ও সংসদ বিষয়ক তদন্তের জন্য ২০১৭ সালের ২৯ মার্চ মন্ত্রণালয়ে প্রেরণ করা হয়। এই চুক্তি প্যাকেজের জন্য স্বাক্ষর অনুষ্ঠান ২০১৭ সালের ৩ মে ঢাকার প্যান প্যাসিফিক সোনারগাঁও হোটেলে অনুষ্ঠিত হয়। ২০১৭ সালের ২ আগস্ট নির্মাণকাজ শুরু হয়। ২০২১ সালের ডিসেম্বরের মধ্যেই স্টেশনের নির্মাণ কাজ প্রায় সম্পন্ন হয়।
স্টেশনটি ২০২২ সালের ২৮ ডিসেম্বর উদ্বোধন করা হয় ও পরের দিন সর্বসাধারণের জন্য খুলে দেওয়া হয়।
বাংলাদেশ সড়ক পরিবহন কর্পোরেশন স্টেশন থেকে হাউজ বিল্ডিং পর্যন্ত শাটল বাস সেবা পরিচালনা করে।
জাহিদুজ্জামান

<nowiki> </nowiki>জাহিদুজ্জামান (জন্ম: ৩ জুলাই ১৯৯৬) একজন বাংলাদেশী ক্রিকেটার। ২৫ সেপ্টেম্বর ২০১৬ সালে তিনি ২০১৬-১৭ জাতীয় ক্রিকেট লিগে ঢাকা বিভাগ ক্রিকেট দলের হয়ে প্রথম-শ্রেণীর ক্রিকেটে আত্মপ্রকাশ করেছিলেন। ২৬ ফেব্রুয়ারি ১০১৬ সালে ২০১৮-১৯ ঢাকা প্রিমিয়ার ডিভিশন টুয়েন্টি-২০ ক্রিকেট লিগের ব্রাদার্স ইউনিয়নের হয়ে টি-টোয়েন্টিতে আত্মপ্রকাশ করেছিলেন। ২০ মার্চ ২০১৯ সালে ২০১৮-১৯ ঢাকা প্রিমিয়ার ডিভিশন ক্রিকেট লিগে ব্রাদার্স ইউনিয়নের হয়ে লিস্ট এ ক্রিকেটে স্থান অধিকার করেছিলেন।
মতিঝিল মেট্রো স্টেশন

মতিঝিল মেট্রো স্টেশন ঢাকা মেট্রো রেলের একটি স্টেশন। এই স্টেশনটি ঢাকার প্রধান বাণিজ্যিক এলাকা মতিঝিলে অবস্থিত। স্টেশনটি এমআরটি লাইন ৬-এর অন্তর্গত। স্টেশনটি ২০২৩ সালের ৪ নভেম্বর উদ্বোধন করা হয় ও পরের দিন সর্বসাধারণের জন্য খুলে দেওয়া হয়।
রবিউল ইসলাম রবি

২০২০-এর নভেম্বরে, ২০২০-২১ বঙ্গবন্ধু টি২০ কাপ প্রতিযোগিতা শুরুর পূর্বে ১২ নভেম্বর অনুষ্ঠিত খেলোয়াড় নিলামে বেক্সিমকো ঢাকা তাকে কিনে নেয়।
মাহবুবুল করিম মিঠু

তিনি ২০০৩/২০০৪ সালে চট্টগ্রাম বিভাগের হয়ে আত্মপ্রকাশ করেছিলেন এবং ২০১৭-২০১৮ মৌসুম পর্যন্ত মোট ৪৩ টি প্রথম শ্রেণির এবং ৫১ টি লিস্ট এ ক্রিকেট ম্যাচ খেলেছেন। ইন্ডিয়ান ক্রিকেট লিগে ঢাকা ওয়ারিয়র্সের হয়ে ২০০৮ সালে আটটি ইন্ডিয়ান ক্রিকেট লিগের ম্যাচ খেলেছিলেন।
গাজী আলমগীর

গাজী মোহাম্মদ আলমগীর (জন্ম: ১৯ ডিসেম্বর ১৯৮২ চট্টগ্রামে) একজন বাংলাদেশী প্রাক্তন প্রথম শ্রেণির ক্রিকেটার। যিনি চট্টগ্রাম বিভাগের হয়ে ২০০৩-২০০৮ পর্যন্ত সক্রিয় ছিলেন। তিনি ছিলেন ডানহাতি ব্যাটসম্যান এবং ডানহাতি ফাস্ট মিডিয়াম পেস বোলার।
গাম্বিয়া জাতীয় ক্রিকেট দল

গাম্বিয়া জাতীয় ক্রিকেট দল আন্তর্জাতিক ক্রিকেটে প্রজাতন্ত্র গাম্বিয়ার প্রতিনিধিত্বকারী একটি ক্রিকেট দল। ২০০২ সালে আন্তর্জাতিক ক্রিকেট কাউন্সিল (আইসিসি)'র অনুমোদিত সদস্যপদ লাভ করে। এবং ২০০৭ সালে সহযোগী সদস্য হিসাবে অন্তর্ভুক্ত হয়। তাদের আন্তর্জাতিক অভিষেক হয় আফ্রিকান অনুমোদিত চ্যাম্পিয়নশীপে ২০০৪ সালে, ৬ষ্ঠ স্থান অধিকার করে। ২০০৬ সালে তারা আফ্রিকান বাছাইপর্বের সমসাময়িক প্রতিযোগিতা খেলে। আইসিসি বিশ্ব ক্রিকেট লীগের তৃতীয় বিভাগের বাছাইপর্বে খেলে এবং ৭ম স্থান অর্জন করে।
২০১৮-এর এপ্রিলে, আইসিসি সিদ্ধান্ত নেয় যে, সকল সদস্য দেশের জন্য টুয়েন্টি২০ আন্তর্জাতিক (টি২০আই) মর্যাদা প্রদান করবে। অতপর ১ জানুয়ারি ২০১৯ এর পর থেকে ভানুয়াটু ও আইসিসি সদস্যদের মধ্যে অনুষ্ঠিত সকল টুয়েন্টি২০ খেলা পূর্ণ টি২০আই এর মর্যাদা পাবে।
পারভেজ হোসেন ইমন

পারভেজ হোসেন ইমন (জন্ম: ১২ জুন ২০০২) একজন বাংলাদেশী ক্রিকেটার।
২৫ ফেব্রুয়ারি ২০১৯ সালে তিনি ২০১৮-১৯ ঢাকা প্রিমিয়ার ডিভিশন টুয়েন্টি-২০ ক্রিকেট লিগে বাংলাদেশ ক্রীড়া শিক্ষা প্রতিষ্ঠান ক্রিকেট দলের হয়ে টুয়েন্টি২০ ক্রিকেটে অভিষিক্ত হন। ৮ মার্চ ২০১৯ সালে তিনি ঢাকা প্রিমিয়ার ডিভিশন ক্রিকেট লিগ ২০১৮-১৯ টুর্নামেন্টে লিস্ট এ ক্রিকেটে অভিষিক্ত হন।
পারভেজ বাংলাদেশের হয়ে সাউথ আফ্রিকায় অনুষ্টিত ২০২০ অনূর্ধ্ব-১৯ বিশ্বকাপ জিতেছেন। ফাইনালে ৪৭ রান সহ টুর্নামেন্টে ৬ ম্যাচে ৩৩.২০ গড়ে ১৬৬ রান করেন।
আন্তর্জাতিক টি২০তে অভিষেক হয় আগস্ট ২০২২ সালে বাংলাদেশ দলের জিম্বাবুয়ে সফরের ৩য় টি২০তে।
জানুয়ারি ২০২৫ সালে তাকে ২০২৫ চ্যাম্পিয়নস ট্রফির জন্য বাংলাদেশ দলে অন্তর্ভুক্ত করা হয়।
পোপ দ্বিতীয় আরবান

পোপ আরবান দ্বিতীয় (; ১০৩৫ - ২৯ জুলাই ১০৯৯) ওডো অফ চ্যাটিলন অথবা অডো দি লাগেরিতে জন্মগ্রহণ করেন, যিনি ১২ মার্চ ১০৮৮ তে পোপ হন এবং ১০৯৯ সালে মৃত্যুর আগ পর্যন্ত এই পদে আসীন ছিলেন।
দ্বিতীয় আরবান ফ্রান্সের অধিবাসী ছিলেন। তিনি চ্যাটিলন-সার-মার্নের একটি অভিজাত পরিবারের বংশধর ছিলেন। আরবান, যিনি তৎকালীন ইউডস নামে পরিচিত ছিলেন, ১০৫০ সালে রেইমসে লেখাপড়া শুরু করেছিলেন, যা ক্যাথেড্রাল বিদ্যালয়গুলোর মধ্যে কাছাকাছি ছিল।
পোপের পদে আসীন হবার পূর্বে, তিনি তার নাম ইউডস হিসেবে ক্লানির মঠাধ্যক্ষ ও অস্টিয়ার বিশপ ছিলেন। পোপ হিসেবে তাকে অনেক ইস্যু নিয়ে কাজ করতে হয়েছিল, যেগুলো্র মধ্যে ছিল পোপবিরোধী ক্লেমেন্ট তৃতীয়, বিভিন্ন খ্রিস্টান জাতিসমূহের মধ্যে যুদ্ধ এবং ইউরোপে মুসলিমদের বহিরাক্রমণ উল্লেখযোগ্য। তিনি সবচেয়ে বেশি পরিচিত ছিলেন প্রথম ক্রসেডের উদ্যোক্তা এবং আধুনিক রোমান বিচারব্যবস্থার আদলে অভিজাত যাজকীয় আদালত, যা গির্জা পরিচালনায় সহায়ক ছিল, তার প্রতিষ্ঠাতা হিসবে। যারা পবিত্র ভূমির উদ্ধারে যুদ্ধরত ছিলেন এবং পূর্বের গির্জাগুলোর স্বাধীনতার জন্য কাজ করেছিল, তাদের অতীতের সকল পাপের জন্য ক্ষমা ও দয়ার ব্যাপারে তিনি প্রতিজ্ঞাবদ্ধ ছিলেন। এমনকি যারা স্পেনে বর্বরদের বিরুদ্ধে যুদ্ধ করছিল, তাদের জন্যেও এই ক্ষমা প্রযোজ্য ছিল।
খ্রিস্টধর্মে দীক্ষিত ইউডস (অডো), পরবর্তীতে আরবান নামে খ্যাত চ্যালিটন-সার-মার্নের একটি পরিবারে জন্মগ্রহণ করেছিলেন। . তিনি ক্লানির ধর্মাশ্রমের অধ্যক্ষ ছিলেন, . পরবর্তীতে ১০৮০সালে পোপ গ্রেগরি সপ্তম  তাকে অস্টিয়ার কার্ডিনাল-বিশপ নামে ভূষিত করেন। তিনি গ্রেগরিয়ান স্ংস্কারে অন্যতম প্রধান ও সক্রিয় সমর্থক ছিলেন, বিশেষত তিনি ১০৮৪ সালে পবিত্র রোমান সাম্রাজ্যের দূত হিসেবে কাজ করেছিলেন। গ্রেগরি সপ্তম দ্বারা মনোনিত প্যাপাবিল (সম্ভাব্য পোপের উত্তরসূরি) তিনজনের মধ্যে তিনি একজন ছিলেন। মন্টে ক্যাসিনোর মঠাধ্যক্ষ দেসিদেরিয়াস ১০৮৫ সালে গ্রেগরির উত্তরসূরি হিসবে মনোনিত করা হয়, কিন্তু ভিক্টর তৃতীয় হিসেবে তার  স্ংক্ষিপ্ত সময়কালে, ১০৮৮ সালের মার্চে টেরাসিয়ায় সংগঠিত একটি ছোট মিটিংয়ে উপস্থিত যাজকগণ ও অন্যান্য সম পদমর্যাদার যাজকগণের সমর্থনে ওডোকে নির্বাচিত করা হয়।
ঘানা জাতীয় ক্রিকেট দল

ঘানা জাতীয় ক্রিকেট দল হচ্ছে আন্তর্জাতিক ক্রিকেট অঙ্গনে দেশ ঘানার প্রতিনিধিত্বকারী একটি ক্রিকেট দল। দলটি আইসিসির সহযোগী সদস্য, যারা আইসিসির সাথে সম্পৃক্ত হয় ২০০২ সালে অনুমোদিত সদস্য হিসাবে এবং কেবল আইসিসি আফ্রিকা অঞ্চলের প্রতিযোগিতাগুলোতেই খেলে। ঘানা ক্রিকেট অ্যাসোসিয়েশন দেশটিতে ক্রিকেটের প্রসারে কাজ করে যাচ্ছে।
মার্কিন গোল্ড কোস্ট এর প্রতিনিধিত্বকারী ঘানার একটি দল তাদের প্রথম নথিভূক্ত খেলাটি খেলে ১৯০৪ সালে এবং ১৯০৭ সাল থেকে আন্তর্জাতিকে। জানা যায় যে, ১৯৫৭ সালে ঘানা স্বাধীন হওয়ার পর থেকে আজ পর্যন্ত তাদের অধিকাংশ খেলাই হয়েছে পশ্চিম আফ্রিকান দলগুলোর সাথে এবং কখনো কখনো ইংলিশ সফরকারী দলের সাথে। ১৯৭৬ সালে ঘানা পশ্চিম আফ্রিকা ক্রিকেট কাউন্সিলের সাথে যুক্ত হয় এবং আন্তর্জাতিক অঙ্গনে পশ্চিম আফ্রিকা ক্রিকেট দলের প্রতিনিধিত্ব করতে থাকে।
পরবর্তীতে কাউন্সিলের সাথে তাদের সম্পর্ক বিচ্ছিন্ন হয়ে গেলে, ২০০২ সালে ঘানা ক্রিকেট অ্যাসোসিয়েশন হিসাবে আইসিসির অনুমোদিত সদস্য মর্যাদা পায় এবং জাতীয় দল নিয়ে আইসিসির কোন প্রতিযোগিতায় অভিষেক করে ২০০৪ সালে। তাদের প্রথম আইসিসির খেলাটি ছিল ২০০৬ সালে বিশ্ব ক্রিকেট লীগ আফ্রিকা অঞ্চলের তৃতীয় বিভাগের খেলা এবং তৃতীয় স্থান অধিকার করে। দলটি ২০০৮ আইসিসি বিশ্ব ক্রিকেট লীগ তৃতীয় বিভাগের খেলার ফাইনালে সুইজারল্যান্ডকে পরাজিত করে ১ম স্থান অধিকার করে।
২০১৮-এর এপ্রিলে, আইসিসি সিদ্ধান্ত নেয় যে, সকল সদস্য দেশের জন্য টুয়েন্টি২০ আন্তর্জাতিক (টি২০আই) মর্যাদা প্রদান করবে। অতপর ১ জানুয়ারি ২০১৯ এর পর থেকে ভানুয়াটু ও আইসিসি সদস্যদের মধ্যে অনুষ্ঠিত সকল টুয়েন্টি২০ খেলা পূর্ণ টি২০আই এর মর্যাদা পাবে।
ঘানার ১ম টি২০আই ম্যাচটি ছিল ২০ মে ২০১৯, নামিবিয়ার বিপক্ষে, এবং উত্তর-পশ্চিমা উপ অঞ্চল বাছাইগ্রুপ থেকে উক্ত প্রতিযোগিতার আঞ্চলিক ফাইনালে অগ্রসর হয়।
আন্তর্জাতিক খেলার সারাংশ — ঘানা
"শেষ হালনাগাদ ২৩ মে ২০১৯"
ঘানার সর্বাধিক টি২০আই রান
ঘানার সর্বাধিক টি২০আই উইকেট
টি২০আই রেকর্ড বনাম অন্যান্য জাতি
"টি২০আই #785.নং পর্যন্ত অন্তর্ভুক্ত, শেষ হালনাগাদ ২৩ মে ২০১৯"
মে ২০১৯, উগান্ডায় অনুষ্ঠিত ২০১৮-১৯ আইসিসি টি২০ বিশ্বকাপ আফ্রিকা বাছাইপর্বের জন্য ঘোষিত খেলোয়াড়দের তালিকা নিম্নরূপ:
মহাদেবপুর জমিদার বাড়ি

মহাদেবপুর জমিদার বাড়ি রাজশাহী বিভাগের নওগাঁ জেলার মহাদেবপুর উপজেলায় অবস্থিত ঐতিহাসিক জমিদার বাড়ি। মহাদেবপুর জমিদারির প্রতিষ্ঠাতা নয়নচন্দ্র রায় চৌধুরী জমিদার বাড়িটি নির্মাণ করেন।
মহাদেবপুর জমিদার বাড়িটি নওগাঁ জেলা সদর থেকে প্রায় ২৪ কিলোমিটার পশ্চিমে মহাদেবপুর উপজেলায় অবস্থিত। জমিদার বাড়িটি আত্রাই নদীর তীরবর্তী স্থানে অবস্থিত। মহাদেবপুরের জাহাঙ্গীরপুর সরকারি কলেজ পাশেই জমিদার বাড়িটি অবস্থিত।
মুঘল সম্রাট জাহাঙ্গীরের শাসনকালে(১৬০৫-১৬২৭) মহাদেবপুর জমিদার বাড়িটি নির্মাণ করা হয়েছে। মহাদেবপুর জমিদারির প্রতিষ্ঠাতা নয়নচন্দ্র রায় চৌধুরী জমিদার বাড়িটি নির্মাণ করেছিলেন। তিনি পূর্বে ভারতের বর্ধমানে বসবাস করতেন।
জনশ্রুতি আছে, মুঘলদের বাংলা বিজয়ে সহযোগিতা করার জন্য নয়নচন্দ্র রায় চৌধুরী সম্রাট জাহাঙ্গীরের কাছ থেকে পুরস্কার স্বরূপ মহাদেবপুরের জমিদার ব্যবস্থা লাভ করেন। এই জমিদারি পরিচালনা করার জন্য জমিদার বাড়িটি তৈরি করা হয়েছিল। সেই সময়েই সম্রাট জাহাঙ্গীরের সম্মানার্থে তার নামানুসারে মহাদেবপুরের নামকরণ হয় জাহাঙ্গীরপুর।
মহাদেবপুর জমিদারির শেষ জমিদার ক্ষিতিশচন্দ্র রায় চৌধুরী জমিদার বাড়িটির কিছু অংশ জাহাঙ্গীরপুর সরকারি কলেজ প্রতিষ্ঠার জন্য দান করেন। বর্তমানে জমিদার বাড়ির মূল প্রবেশপথ এবং কিছু জমি জাহাঙ্গীরপুর সরকারি কলেজের প্রাঙ্গণ হিসেবে ব্যবহার করা হচ্ছে।
মহাদেবপুর জমিদার বাড়িটি ঐতিহাসিক মুঘল সাম্রাজ্যের নিদর্শন। রাজবাড়িটি আত্রাই নদীর তীরে অবস্থিত। বাড়িটিতে একটি বিশাল প্রবেশদ্বার, বসবাসের জন্য দ্বিতল বিশিষ্ট ভবন, একটি কাছারিঘর, বাগানবাড়ি আছে।
জমিদারি প্রথা বিলুপ্ত হওয়ার পর অনেকদিন ধরে কোনো সংস্কার না করার কারণে জমিদার বাড়ির কিছু কিছু অংশ ভেঙ্গে যায়। বর্তমানে জমিদার বাড়িটি পরিত্যক্ত অবস্থায় পড়ে রয়েছে। দেয়ালে শ্যাওলা ও লতাপাতায় জরাজীর্ণ হয়ে রয়েছে।
লোকসভা কেন্দ্রের তালিকা

ভারতের সংসদের নিম্নকক্ষ লোকসভা, সংসদ সদস্য (এমপি'স) নিয়ে গঠিত। প্রতিটি এমপি, প্রতিনিধিরা প্রত্যক্ষভাবে জনগণ কর্তৃক নির্বাচিত হন। বর্তমানে ৫৪৩ টি লোকসভা নির্বাচনকেন্দ্র রয়েছে।
ভারতের সংবিধানে বর্ণিত আছে লোকসভার সর্বাধিক সংখ্যা হল ৫৫২ জন সদস্য যা ভারতের রাজ্যগুলির জনগণের প্রতিনিধিত্বকারী ৫৩০ জন সদস্য এবং ২০ জন সদস্যের উপর তাদের জনসংখ্যার ভিত্তিতে কেন্দ্রশাসিত অঞ্চলগুলি প্রতিনিধিত্ব করেন এবং ২ জন অ্যাংলো-ইন্ডিয়ান রাষ্ট্রপতি মনোনীত হন।
সীমানা পুনর্নির্ধারণ কমিশনের অধীনে সংসদীয় আসনগুলির তালিকা, তাদের নির্বাচনী বিধানসভা কেন্দ্র অংশ এবং সংরক্ষণের অবস্থা (যেখানে তফসিলি জাতি (তজা) অথবা তফসিলি উপজাতি (তউ) প্রার্থীর জন্য সংরক্ষিত অথবা অসংরক্ষিত) পুনরায় নির্ধারণ করা হয়েছে।
কর্ণাটক বিধানসভা নির্বাচন ২০০৮ সালের মে মাসে নির্বাচিত হয় যা নতুনভাবে সীমানা নির্ধারণ বিধানসভা কেন্দ্রগুলি প্রথম নির্বাচনী রাজ্য হিসাবে ব্যবহার করেন। ফলস্বরূপ ২০০৮ সালে নির্ধারিত সমস্ত নির্বাচনী বিধানসভা যেমন ছত্তিশগড়, মধ্য প্রদেশ, দিল্লির এনসিটি, মিজোরাম এবং রাজস্থান গুলিতে নতুনভাবে সংজ্ঞায়িত বিধানসভা কেন্দ্রের ভিত্তিতে নির্বাচিত হয়।
সংসদীয় এবং বিধানসভা কেন্দ্রগুলির আকার ও আকৃতি নির্ধারণ করা হয় প্রতিনিধি জনগণ আইন ১৯৫১, এর ৪ নং ধারা স্বাধীন সীমানা পুনর্নির্ধারণ কমিশন কর্তৃক। ১৯৭৬ সালের একটি সাংবিধানিক সংশোধন ধারার অধীনে, জনগণনা ২০০১ সালের পরে অবধি সীমানা পুনর্নির্ধারণ স্থগিত করা হয়েছিল। যদিও ২০০১ এবং ২০০৩ সালে সংবিধানে কিছু সংশোধন করা হয়েছে, তবে ১৯৭১ সালের আদমশুমারির ভিত্তিতে লোকসভা এবং রাজ্য আইনসভা পরিষদের বিভিন্ন রাজ্যে বরাদ্দকৃত বিদ্যমান আসনের মোট সংখ্যা স্থির করে দেওয়া হয়েছিল। ২০২৬ সালের পরে আদমশুমারি নেওয়া হবে, প্রদত্ত ২০০১ সালের আদমশুমারির ভিত্তিতে আঞ্চলিক সংসদীয় এবং বিধানসভা কেন্দ্রগুলিতে প্রতিটি রাজ্যকে সীমাবদ্ধ করা হয়েছে এবং নির্বাচনকেন্দ্রগুলির পরিমাণ সীমানা নির্ধারিত করা হয়েছে প্রথম আদমশুমারি থেকে ২০২৬ সাল পর্যন্ত থাকবে। ২০০১ সালের আদমশুমারির ভিত্তিতে এসসি/এসটি-র জন্য সংরক্ষিত আসনের সংখ্যার উপর পুনরায় কাজ করা হবে। নির্বাচনীকেন্দ্র এমনভাবে সীমায়িত করা হবে যাতে রাজ্যে প্রতিটি সংসদীয় এবং বিধানসভা কেন্দ্রের জনসংখ্যা রাজ্য জুড়ে সমান হয়।
সীমানা পুনর্নির্ধারণ আইন ২০০২, এর অধীনে গঠিত সীমানা পুনর্নির্ধারণ কমিশন ২০০১ সালের আদমশুমারি অনুযায়ী জম্মু ও কাশ্মীর রাজ্য ব্যতীত ভারতের সমস্ত রাজ্যগুলিতে জনসংখ্যার ভিত্তিতে নির্ধারিত ভারতে সমস্ত সংসদীয় এবং বিধানসভা কেন্দ্রগুলির সংশোধন করার দায়িত্ব দেওয়া হয়েছিল। ভারত সরকার সীমানা পুনর্নির্ধারণ আইন ২০০২ সংশোধন করে একটি রায় জারি করেছিলেন ঝাড়খণ্ড রাজ্যের জন্য সীমানা পুনর্নির্ধারণ কমিশনের চূড়ান্ত আদেশ বাতিল করে দেয়। পরবর্তী সরকার উত্তর-পূর্বের চারটি রাজ্য আসাম, অরুণাচল প্রদেশ, মণিপুর এবং নাগাল্যান্ডে সীমানা নির্ধারণ প্রয়োগ করে, সীমানা পুনর্নির্ধারণ আইন ২০০২ এর ধারা ১০এ র ​​অধীনে চারটি পৃথক রায় পাস করেছে। নিম্নলিখিত সারিটিতে রাজ্যর জন্য মোট আসন সংখ্যা এবং সংরক্ষিত এসসি এবং এসটি র আসন সংখ্যা নির্দেশ করা হয়েছে।
Delimitation Act of 2002
শিবা রাজকুমার অভিনীত চলচ্চিত্রের তালিকা

শিবা রাজকুমার হচ্ছেন একজন ভারতীয় চলচ্চিত্র অভিনেতা, যিনি প্রধানত কন্নড় ভাষার চলচ্চিত্রে অভিনয় করে থাকেন। তিনি বিখ্যাত অভিনেতা রাজকুমারের বড় ছেলে। তিন দশকেরও বেশি কর্মজীবনে, শিবা ১২৫টিরও বেশি চলচ্চিত্রে অভিনয় করেছেন।
শিলমুড়ী দক্ষিণ ইউনিয়ন

শিলমুড়ী দক্ষিণ বাংলাদেশের কুমিল্লা জেলার অন্তর্গত বরুড়া উপজেলার একটি ইউনিয়ন।
এ ইউনিয়নটির আয়তন ৪২২১ একর।
ইউনিয়নটিতে ৩৩৩৫৫ জন লোক বসবাস করে।
বরুড়া উপজেলার পূর্বাংশে শিলমুড়ী দক্ষিণ ইউনিয়নের অবস্থান। এ ইউনিয়নের উত্তরে ও পশ্চিমে শিলমুড়ী উত্তর ইউনিয়ন, দক্ষিণে গালিমপুর ইউনিয়ন ও লালমাই উপজেলার বাকই উত্তর ইউনিয়ন, দক্ষিণ-পূর্বে লালমাই উপজেলার বাগমারা দক্ষিণ ইউনিয়ন ও বাগমারা উত্তর ইউনিয়ন এবং পূর্বে কুমিল্লা সদর দক্ষিণ উপজেলার বারপাড়া ইউনিয়ন অবস্থিত।
শিলমুড়ী দক্ষিণ ইউনিয়ন বরুড়া উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম বরুড়া থানার আওতাধীন। এটি জাতীয় সংসদের ২৫৬নং নির্বাচনী এলাকা কুমিল্লা-৮ এর অংশ।
শিলমুড়ী উত্তর ইউনিয়ন

শিলমুড়ী উত্তর বাংলাদেশের কুমিল্লা জেলার অন্তর্গত বরুড়া উপজেলার একটি ইউনিয়ন।
বরুড়া উপজেলার পূর্বাংশে শিলমুড়ী উত্তর ইউনিয়নের অবস্থান। এ ইউনিয়নের উত্তরে ভবানীপুর ইউনিয়ন, পশ্চিমে বরুড়া পৌরসভা, দক্ষিণ-পশ্চিমে গালিমপুর ইউনিয়ন, দক্ষিণে ও দক্ষিণ-পূর্বে শিলমুড়ী দক্ষিণ ইউনিয়ন এবং পূর্বে কুমিল্লা সদর দক্ষিণ উপজেলার বারপাড়া ইউনিয়ন অবস্থিত।
শিলমুড়ী উত্তর ইউনিয়ন বরুড়া উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম বরুড়া থানার আওতাধীন। এটি জাতীয় সংসদের ২৫৬নং নির্বাচনী এলাকা কুমিল্লা-৮ এর অংশ।
‍‍‍১০ নং (উ:)শিলমুড়ী ইউনিয়নের আওতায় গ্রামের তালিকা‌‌‌‌‌:
গালিমপুর ইউনিয়ন, বরুড়া

গালিমপুর বাংলাদেশের কুমিল্লা জেলার অন্তর্গত বরুড়া উপজেলার একটি ইউনিয়ন।
জনসংখ্যা প্রায় ১৮,৫০০ জন।
বরুড়া উপজেলার দক্ষিণ-পূর্বাংশে গালিমপুর ইউনিয়নের অবস্থান। এ ইউনিয়নের উত্তর-পূর্বে শিলমুড়ী দক্ষিণ ইউনিয়ন ও শিলমুড়ী উত্তর ইউনিয়ন, উত্তরে বরুড়া পৌরসভা, পশ্চিমে শাকপুর ইউনিয়ন ও ভাউকসার ইউনিয়ন, দক্ষিণ-পশ্চিমে পয়ালগাছা ইউনিয়ন এবং দক্ষিণ-পূর্বে লাকসাম উপজেলার বাকই ইউনিয়ন ও লালমাই উপজেলার বাকই উত্তর ইউনিয়ন অবস্থিত।
গালিমপুর ইউনিয়ন বরুড়া উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম বরুড়া থানার আওতাধীন। এটি জাতীয় সংসদের ২৫৬নং নির্বাচনী এলাকা কুমিল্লা-৮ এর অংশ।
গালিমপুর ইউনিয়ন পরিষদ
২০১৯–২০ ওমান পাঁচদেশীয় সিরিজ

২০১৯-২০ ওমান পাঁচদেশীয় সিরিজ হচ্ছে একটি টুয়েন্টি২০ আন্তর্জাতিক (টি২০আই) ক্রিকেট প্রতিযোগিতা, যা ২০১৯ সালের অক্টোবরে ওমানে অনুষ্ঠিত হয়। মুলত এটি চারটি দলের মধ্যে অনুষ্ঠিত হবার জন্য নির্ধারতি ছিল, পরে পাঁচ দলে উন্নীত করা হয়। সংযুক্ত আরব আমিরাতে ২০১৯ আইসিসি টি২০ বিশ্বকাপ বাছাইপর্ব প্রতিযোগিতাটি শুরুর পূর্বে সিরিজের খেলাগুলো অনুষ্ঠিত হয় হংকং, আয়ারল্যান্ড, নেপাল, নেদারল্যান্ডস ও আয়োজক ওমানের মধ্যে। সিরিজের সবগুলো খেলা অনুষ্ঠিত হয় মাস্কাট-এর আল আমিরাত ক্রিকেট স্টেডিয়ামে।
২০১৯ এর সেপ্টেম্বরে, যখন ক্রিকেট হংকং তাদের দল ঘোষণা করে, তখন, আনশুমান রাথ এর নাম অন্তর্ভুক্ত করা হয়নি, কারণ তিনি ভারতে তার নিজের ক্যারিয়ার তৈরী করার জন্য জাতীয় দল ত্যাগ করেন। পরবর্তীতে রাথ হংকং দল ছাড়ার কথা ঘোষণা করলে, বাবর হায়াতও নিশ্চিত করে যে, তাকেও হংকং দলে আর পাওয়া যাচ্ছে না। সহোদর তানভীর আহমেদ ও ইহসান নওয়াজ উভয়েই নিজেদেরকে দলীয় নির্বাচন থেকে তুলে নেন।
আয়োজক ওমান তাদের চারটি খেলার সবকটিতে জয়লাভ করে এবং সিরিজ জিতে নেয়, অপর দিকে আয়ার‍ল্যান্ড রানার-আপ হিসাবে সিরিজটি সমাপ্ত করে।
আড্ডা ইউনিয়ন

আড্ডা বাংলাদেশের কুমিল্লা জেলার অন্তর্গত বরুড়া উপজেলার একটি ইউনিয়ন।
আড্ডা ইউনিয়নের আয়তন ১২.৪ বর্গ কি.মি.।
অত্র ইউনিয়নের মোট জনসংখ্যা প্রায় ২৩,৪৬৭ জন। 
বরুড়া উপজেলার পশ্চিমাংশে আড্ডা ইউনিয়নের অবস্থান। এ ইউনিয়নের দক্ষিণে আদ্রা ইউনিয়ন, পূর্বে ভাউকসার ইউনিয়ন ও শাকপুর ইউনিয়ন, উত্তরে ঝলম ইউনিয়ন ও চান্দিনা উপজেলার জোয়াগ ইউনিয়ন এবং পশ্চিমে চাঁদপুর জেলার কচুয়া উপজেলার গোহট উত্তর ইউনিয়ন অবস্থিত।
আড্ডা ইউনিয়ন বরুড়া উপজেলার আওতাধীন ১২নং ইউনিয়ন পরিষদ। এ ইউনিয়নের প্রশাসনিক কার্যক্রম বরুড়া থানার আওতাধীন। এটি জাতীয় সংসদের ২৫৬নং নির্বাচনী এলাকা কুমিল্লা-৮ এর অংশ।
অত্র ইউনিয়নের সাক্ষরতার হার ৫৬.৯৯%
এই ইউনিয়নের কোনো নদী নেই। আর উল্লেখযোগ্য খালের মধ্যে রয়েছে কার্জন খাল, ইউনিয়নের উত্তর-পূর্ব সীমানা বরাবর অশ্বদিয়া গ্রামের পাশ দিয়ে প্রবাহিত হয়েছে।
লক্ষ্মীপুর ইউনিয়ন, বরুড়া

লক্ষ্মীপুর বাংলাদেশের কুমিল্লা জেলার অন্তর্গত বরুড়া উপজেলার একটি ইউনিয়ন।
আয়তন = ১৩.৫০ বর্গ কি: মি:।
লোক সংখ্যা = ২৯,৩৫৬ জন।
লক্ষ্মীপুর ইউনিয়ন পূর্বে পয়ালগাছা দক্ষিণ ইউনিয়ন নামে পরিচিত ছিল।
বরুড়া উপজেলার সর্ব-দক্ষিণে লক্ষ্মীপুর ইউনিয়নের অবস্থান। এ ইউনিয়নের উত্তরে পয়ালগাছা ইউনিয়ন, পূর্বে লাকসাম উপজেলার মুদাফফরগঞ্জ ইউনিয়ন, দক্ষিণ-পূর্বে লাকসাম উপজেলার মুদাফফরগঞ্জ দক্ষিণ ইউনিয়ন, দক্ষিণ-পশ্চিমে চাঁদপুর জেলার শাহরাস্তি উপজেলার রায়শ্রী উত্তর ইউনিয়ন এবং পশ্চিমে চাঁদপুর জেলার কচুয়া উপজেলার আশরাফপুর ইউনিয়ন অবস্থিত।
লক্ষ্মীপুর ইউনিয়ন বরুড়া উপজেলার আওতাধীন ১৪নং ইউনিয়ন পরিষদ। এ ইউনিয়নের প্রশাসনিক কার্যক্রম বরুড়া থানার আওতাধীন। এটি জাতীয় সংসদের ২৫৬নং নির্বাচনী এলাকা কুমিল্লা-৮ এর অংশ।
এই ইউনিয়নটি নিম্নলিখিত গ্রাম নিয়ে গঠিত:
উপজেলা শহর থেকে ১০ কি: মি: পশ্চিম দিকে লক্ষিপুর ইউনিয়ন।
এই ইউনিয়নে কোনো নদী নেই। আর উল্লেখযোগ্য খালের মধ্যে রয়েছে কার্জন খাল, যা ইউনিয়নের পূর্ব সীমানা বরাবর যথাক্রমে ডাবুরিয়া, লক্ষ্মীপুর, দৌলতপুর গ্রামের পাশ দিয়ে প্রবাহিত হয়েছে।